open-index/open-wikipedia-markdown huggingface dataset:
ಜೇನು ಕುರುಂಬ ಭಾಷೆ

**ಜೇನು ಕುರುಂಬ**, **ಜೆನ್ ಕುರುಂಬಾ** ಎಂದೂ ಕರೆಯುತ್ತಾರೆ, ಇದು ತಮಿಳು-ಕನ್ನಡ ಉಪಗುಂಪಿನ ದಕ್ಷಿಣ ದ್ರಾವಿಡ ಭಾಷೆಯಾಗಿದ್ದು, ಇದನ್ನು ಜೇನು ಕುರುಂಬ / ಕಟ್ಟುನಾಯಕನ್ ಬುಡಕಟ್ಟು ಜನಾಂಗದವರು ಮಾತನಾಡುತ್ತಾರೆ. ಇದನ್ನು ಸಾಮಾನ್ಯವಾಗಿ ಕನ್ನಡದ ಉಪಭಾಷೆ ಎಂದು ಪರಿಗಣಿಸಲಾಗುತ್ತದೆ; ಆದಾಗ್ಯೂ, *ಎಥ್ನೋಲಾಗ್* ಇದನ್ನು ಪ್ರತ್ಯೇಕ ಭಾಷೆಯಾಗಿ ವರ್ಗೀಕರಿಸುತ್ತದೆ. ಜೇನು ಕುರುಂಬ ಮಾತನಾಡುವವರು ತಮಿಳುನಾಡು ಮತ್ತು ಕರ್ನಾಟಕ, ಮೈಸೂರು ಮತ್ತು ಕರ್ನಾಟಕದ ಕೊಡಗು ಜಿಲ್ಲೆಗಳು ಮತ್ತು ಕೇರಳದ ವಯನಾಡು ಜಿಲ್ಲೆಗಳ ನಡುವಿನ ನೀಲಗಿರಿ ಬೆಟ್ಟಗಳ ಅಡ್ಡ-ಗಡಿ ಪ್ರದೇಶದಲ್ಲಿ ನೆಲೆಸಿದ್ದಾರೆ. ಭಾಷೆಯನ್ನು ಮಾತನಾಡುವವರು ಇದನ್ನು "ನಾಮ ಬಾಷಾ" ಎಂದು ಕರೆಯುತ್ತಾರೆ. 

ಜೇನು ಕುರುಂಬ ದಕ್ಷಿಣ ಭಾರತದ ಬುಡಕಟ್ಟುಗಳಲ್ಲಿ ಒಂದಾಗಿದೆ. ಭಾರತ ಸರ್ಕಾರವು ಅವರನ್ನು ಪ್ರಾಚೀನ ಬುಡಕಟ್ಟು ಗುಂಪು ಎಂದು ಗುರುತಿಸಿದೆ. ಅವರು ತಮಿಳುನಾಡು, ಕೇರಳ ಮತ್ತು ಕರ್ನಾಟಕ ಮೂರು ರಾಜ್ಯಗಳಲ್ಲಿ ವಾಸಿಸುತ್ತಿದ್ದಾರೆ. ಅವು ಮುಖ್ಯವಾಗಿ ತಮಿಳುನಾಡಿನ ನೀಲಗಿರಿ ಜಿಲ್ಲೆ, ಕೇರಳದ ವಯನಾಡು ಜಿಲ್ಲೆ ಮತ್ತು ಕರ್ನಾಟಕದ ಮೈಸೂರು ಮತ್ತು ಕೊಡಗು ಜಿಲ್ಲೆಗಳ ಬೆಟ್ಟಗಳು ಮತ್ತು ಕಾಡುಗಳಲ್ಲಿ ಕಂಡುಬರುತ್ತವೆ. ಸಾಮಾನ್ಯವಾಗಿ, ಹೆಚ್ಚಿನ ಜೇನು ಕುರುಂಬರ ವಾಸಸ್ಥಾನವು ಮುದುಮಲೈ - ವಯನಾಡ್ - ಬಂಡೀಪುರ ವನ್ಯಜೀವಿ ಅಭಯಾರಣ್ಯಗಳಲ್ಲಿ ಬರುತ್ತದೆ.

ತಮಿಳುನಾಡು ಮತ್ತು ಕೇರಳದಲ್ಲಿ ಅವರನ್ನು 'ಕಟ್ಟು ನಾಯಕರು' ಎಂದು ಗುರುತಿಸಲಾಗಿದೆ. ತಮಿಳಿನಲ್ಲಿ 'ಕಾಡು' ಎಂದರೆ 'ಅರಣ್ಯ' ಮತ್ತು  'ನಾಯಕ' ಎಂದರೆ 'ರಾಜ'. ಕರ್ನಾಟಕದಲ್ಲಿ ಅವರನ್ನು 'ಜೇನು ಕುರುಂಬರು' ಎಂದು ಗುರುತಿಸಲಾಗಿದೆ.  ಸಾಂಪ್ರದಾಯಿಕವಾಗಿ, ಜೇನು ಕುರುಂಬರು ಕಾಡು ಜೇನುತುಪ್ಪವನ್ನು ಸಂಗ್ರಹಿಸುತ್ತಿದ್ದರು. 

ಜೇನು ಕುರುಂಬ ದಕ್ಷಿಣ ದ್ರಾವಿಡ ಭಾಷಾ ಕುಟುಂಬಕ್ಕೆ ಸೇರಿದೆ. ಇದು ಸಾಮಾನ್ಯವಾಗಿ ತಮಿಳು ಅಥವಾ ಮಲಯಾಳಂಗಿಂತ ಕನ್ನಡಕ್ಕೆ ಹೆಚ್ಚು ನಿಕಟ ಸಂಬಂಧ ಹೊಂದಿದೆ.

## ಸಹ ನೋಡಿ
* ಬೆಟ್ಟ ಕುರುಂಬ ಭಾಷೆ
* ಆಲು ಕುರುಂಬ ಭಾಷೆ
* ದ್ರಾವಿಡ ಭಾಷೆಗಳು
* ಭಾರತದಲ್ಲಿ ಸ್ಥಳೀಯ ಮಾತನಾಡುವವರ ಸಂಖ್ಯೆಯ ಪ್ರಕಾರ ಭಾಷೆಗಳ ಪಟ್ಟಿ
* ದಕ್ಷಿಣ ಏಷ್ಯಾದ ಭಾಷೆಗಳು

## ಉಲ್ಲೇಖಗಳು
ವರ್ಗ:ದ್ರಾವಿಡ ಭಾಷೆಗಳು
ವರ್ಗ:ಭಾಷೆಗಳು
ವರ್ಗ:ಭಾರತೀಯ ಭಾಷೆಗಳು
ವರ್ಗ:ಕರಾವಳಿ ವಿಕಿಮೀಡಿಯನ್ಸ್
ಫ್ರ್ಯಾನ್ಝ್ ಮೆಸ್ಮರ್

thumb|ಫ್ರ್ಯಾನ್ಝ್ ಮೆಸ್ಮರ್
**ಫ್ರ್ಯಾನ್ಝ್ ಮೆಸ್ಮರ್** (1734-1815) ಜರ್ಮನಿಯ ವೈದ್ಯ.

## ಜೀವನ 
ವಿಯೆನ್ನದಲ್ಲಿ ವಿದ್ಯಾಭ್ಯಾಸ ಮಾಡಿದ. ಅಲ್ಲಿಯೇ ವೈದ್ಯವೃತ್ತಿ ನಡೆಸುತ್ತಿದ್ದ ಈತ ಮನುಷ್ಯರ ಮೇಲೆ ಗ್ರಹಗಳ ಪ್ರಭಾವವನ್ನು ಕುರಿತು ಅಧ್ಯಯನ ನಡೆಸಿದ. ಇಡೀ ಪ್ರಪಂಚದಲ್ಲಿ ಒಂದೇ ಬಗೆಯ ರಸ ಹರಿಯುವುದೆಂದೂ ಈ ರಸ ಪ್ರವಾಹ ವಿದ್ಯುತ್ತಿನಂತೆ ಅಯಸ್ಕಾಂತದಂತೆ ಇರುವುದೆಂದೂ ಈತನ ಕಲ್ಪನೆ. ಮನುಷ್ಯರ ದೇಹವನ್ನು ಅಯಸ್ಕಾಂತ ಶಿಲೆಯಿಂದ ಮುಟ್ಟಿದಾಗ ಆಕರ್ಷಣೆಯ ಪ್ರಸಂಗ ಕಾಣುವುದೆಂದು ತೋರಿಸಿ ಪ್ರಾಣಿಗಳಲ್ಲಿ ಅಯಸ್ಕಾಂತ ಆಕರ್ಷಣೆ ಎಂಬ ಸಿದ್ಧಾಂತ ಮಂಡಿಸಿದ. ತನ್ನ ವೃತ್ತಿಯಲ್ಲಿಯೂ ಹಲವಾರು ರೋಗಿಗಳನ್ನು ಈ ವಿಧಾನದಿಂದ ಗುಣಪಡಿಸಲು ಯತ್ನಿಸಿದ. 1766 ರಲ್ಲಿ ಈ ವಿಚಾರವಾಗಿ ಗ್ರಂಥವೊಂದನ್ನು ಪ್ರಕಟಿಸಿದ. ಮೂವತ್ತು ವರ್ಷಗಳ ಅನಂತರ ಗಾಸ್ನೆರ್ ಎಂಬ ಸ್ವಿಸ್ ಪಾದ್ರಿಯನ್ನು ಸಂಧಿಸಿ ಅವನು ಅಯಸ್ಕಾಂತವಿಲ್ಲದೆ ಆಕರ್ಷಿಸುತ್ತಿದ್ದುದನ್ನು ನೋಡಿದಾಗ ಆ ವಿಧಾನವನ್ನೇ ಅನುಸರಿಸಿ ಪ್ರಾಣಿಗಳ ಆಕರ್ಷಣಾಪ್ರವೃತ್ತಿ ಎಂಬ ಹೊಸಪದ್ಧತಿಯನ್ನು ಏರ್ಪಡಿಸಿದ. 1775 ರಲ್ಲಿ ತನ್ನ ಸಿದ್ಧಾಂತವನ್ನು ವಿವರಿಸಿ ವೈಜ್ಞಾನಿಕ ಸಂಸ್ಥೆಗಳಿಗೆ ಬರೆದ. ಅದರೆ ಎಲ್ಲರೂ ಇದನ್ನು ತಿರಸ್ಕರಿಸಿದರು. ವಿಯನ್ನದಲ್ಲಿ ಇವನಿಗೆ ವಿರೋಧ ಬಲವಾದಾಗ ಮೆಸ್ಮರ್ 1778 ರಲ್ಲಿ ಪ್ಯಾರಿಸ್‌ಗೆ ತೆರಳಿದ. ಪ್ಯಾರಿಸ್ಸಿನಿಂದ ಸ್ವಿಟ್‌ಜ಼ರ್ಲೆಂಡಿಗೆ ತೆರಳಿ ಅಲ್ಲಿ 1815 ರಲ್ಲಿ ತೀರಿಕೊಂಡ. ಹೀಗೆ ಬಾಹ್ಯ ಸಾಧನೆಗಳಿಂದ ನಿದ್ರೆಯನ್ನು ಪ್ರೇರಿಸುವ ಪ್ರಸಂಗಕ್ಕೆ `ಮೆಸ್ಮರಿಸಮ್’ ಎಂದೇ ಕರೆಯಲಾಗಿದೆ.

ಎಲಿಯಟ್ಸನ್, ಜೇಮ್ಸ್ ಎಸ್‌ಡೇಲ್ ಮೊದಲಾದವರು ಈ ವಿಧಾನವನ್ನು ಅನುಸರಿಸಿದರು. ಎಸ್‌ಡೇಲ್ ಭಾರತದಲ್ಲಿ ಮೆಸ್ಮರಿಸಮ್ ಪದ್ಧತಿಯನ್ನು ಬಳಕೆಗೆ ತಂದ. ಜೇಮ್ಸ್ ಬ್ರೈಡ್ (1795-1860) ಎಂಬ ಪ್ರಯೋಗಶೀಲ ಮೆಸ್ಮರ್ ನಿದ್ರೆಯನ್ನು `ನರಗಳ ಸ್ವಾಪ’ (ನರ್ವಸ್ ಸ್ಲೀಪ್) ಎಂದು ಬಣ್ಣಿಸಿದ. ಈತನ ಅನುಯಾಯಿಗಳು ಮೆಸ್ಮರ್ ಸಿದ್ಧಾಂತಕ್ಕೆ ವಿರೋಧಿಗಳಾಗಿದ್ದರು. ಈತನ ಹಿಪ್ನಾಟಿಸಮ್ ಸಿದ್ಧಾಂತದಿಂದ ಮೆಸ್ಮರ್‌ನ ಆಕರ್ಷಣಾ ಸಿದ್ಧಾಂತ ಹಿಂದೆ ಬಿದ್ದು ಕ್ರಮೇಣ ಮರೆಯಾಯಿತು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* 
* "Condorcet and mesmerism: a record in the history of scepticism", Condorcet manuscript (1784), online and analyzed on *Bibnum* [click 'à télécharger' for English version].

ವರ್ಗ:ವೈದ್ಯರು
ವರ್ಗ:ಲೇಖಕರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಶಾಂತಾ

ಶಾಂತಾ ರಾಮಾಯಣದಲ್ಲಿ ಬರುವ ಒಂದು ಪಾತ್ರ. ಆಕೆ ಅಂಗದ ರಾಜ ರೋಮಪದನ ದತ್ತುಪುತ್ರಿ ಮತ್ತು ಋಷ್ಯಶೃಂಗನ ಹೆಂಡತಿ. ರಾಮಾಯಣ ಮತ್ತು ನಂತರದ ಭಾರತೀಯ ಸಾಹಿತ್ಯದ ಉತ್ತರದ ಪುನರಾವರ್ತನೆಗಳಲ್ಲಿ ಶಾಂತಾ ದಶರಥನ ಮಗಳು, ಶ್ರೀರಾಮನ ಅಕ್ಕ. ನಂತರ ಶಾಂತಾಳನ್ನು ರೋಮಪದರು ದತ್ತು ಪಡೆದರು.

## ದಂತಕಥೆ
ಶಾಂತಾ ಅವರು ವೇದಗಳು, ಕಲೆಗಳು, ಕರಕುಶಲ ಮತ್ತು ಯುದ್ಧದಲ್ಲಿ ಶಿಕ್ಷಣವನ್ನು ಪಡೆದರು. ಒಂದು ದಿನ ಆಕೆಯ ತಂದೆ ರಾಜ ರೋಮಪದ ಶಾಂತಾ ಅವರೊಂದಿಗೆ ಸಂಭಾಷಣೆಯಲ್ಲಿ ನಿರತರಾಗಿದ್ದಾಗ, ಮುಂಗಾರು ದಿನಗಳಲ್ಲಿ ಕೃಷಿಗೆ ಸಹಾಯ ಕೇಳಲು ಒಬ್ಬ ಬ್ರಾಹ್ಮಣ ಬಂದನು. ರೋಮಪದರು ಬ್ರಾಹ್ಮಣರ ಕಷ್ಟವನ್ನು ಗಮನಿಸಲಿಲ್ಲ. ಇದು ಬ್ರಾಹ್ಮಣನನ್ನು ಕೆರಳಿಸಿತು. ಮಳೆಯ ದೇವತೆಯಾದ ಇಂದ್ರನು ತನ್ನ ಭಕ್ತನಿಗೆ ಮಾಡಿದ ಅವಮಾನವನ್ನು ಸಹಿಸಲಾರದೆ ಮಳೆಗಾಲದಲ್ಲಿ ಅಲ್ಪ ಪ್ರಮಾಣದ ಮಳೆಯು ರಾಜ್ಯದಲ್ಲಿ ಬರವನ್ನು ಉಂಟುಮಾಡಲಿ ಎಂದು ಶಾಪ ನೀಡಿದನು. 

ಇಂದ್ರನ ಶಾಪದಿಂದ ಅಂಗರಾಜ್ಯದಲ್ಲಿ ಭೀಕರ ಬರಗಾಲ ಉಂಟಾಯಿತು. ಪರಿಚಿತ ಸಂತರೊಂದಿಗೆ ಚರ್ಚಿಸಿದಾಗ ವಿಭಾಂಡಕನ ಮಗನಾದ ಋಷ್ಯಶೃಂಗ ಋಷಿಯು ಅಂಗರಾಜ್ಯಕ್ಕೆ ಭೇಟಿ ನೀಡಿ ತನ್ನ ಸಂಯಮ ಮತ್ತು ತಪಸ್ಸಿನ ಶಕ್ತಿಯನ್ನು ಆಶೀರ್ವದಿಸಿದರೆ ಮಾತ್ರ ಪ್ರಚಲಿತ ಪರಿಸ್ಥಿತಿಯನ್ನು ತಪ್ಪಿಸಬಹುದೆಂದು ರಾಜನಿಗೆ ಹೇಳಿದರು.

ರಾಜನು ಋಷಿಯನ್ನು ತನ್ನ ದೇಶಕ್ಕೆ ಕರೆತರಲು ವಿವಿಧ ಮಾರ್ಗಗಳನ್ನು ಆಲೋಚಿಸಿದನು. ಪ್ರಪಂಚದಿಂದ ಮತ್ತು ಭೌತಿಕ ಆನಂದದಿಂದ ದೂರವಿದ್ದ ದರ್ಶಕನು ಸ್ತ್ರೀಯರ ಮೋಡಿ ಮತ್ತು ಸೌಂದರ್ಯದಿಂದ ಮಾತ್ರ ಆಮಿಷಕ್ಕೆ ಒಳಗಾಗಬಹುದು ಎಂಬ ಕಲ್ಪನೆಯು ಅವನಿಗೆ ಇದ್ದಕ್ಕಿದ್ದಂತೆ ಬಂದಿತು. ಆದ್ದರಿಂದ ರೋಮಪದ ನೋಡುಗರನ್ನು ಆಕರ್ಷಿಸುವ ಸಲುವಾಗಿ ಆಕರ್ಷಕವಾದ ಬಟ್ಟೆಗಳನ್ನು ಧರಿಸಿ ಮತ್ತು ಆಹ್ಲಾದಕರವಾದ ವಾಸನೆಯಿಂದ ಅಲಂಕರಿಸಲ್ಪಟ್ಟ ಸುಂದರವಾದ ವೇಶ್ಯೆಯರನ್ನು ಕಳುಹಿಸಿದನು. ವೈಶಾಲಿ ಎಂಬ ವೇಶ್ಯೆಯು ಅವರನ್ನು ಅಂಗಕ್ಕೆ ಕರೆತರುವಲ್ಲಿ ಯಶಸ್ವಿಯಾದಳು. ಅಲ್ಲಿ ಋಷಿ ಋಷ್ಯಶೃಂಗ ಭವ್ಯವಾದ ಸ್ವಾಗತವನ್ನು ನೀಡಲಾಯಿತು.ಋಷಿ ಋಷ್ಯಶೃಂಗರು ರಾಜ್ಯಕ್ಕೆ ಕಾಲಿಡುತ್ತಿದ್ದಂತೆ ರಾಜ್ಯದಲ್ಲಿ ಮಳೆ ಸುರಿಯಿತು. ನಂತರ ರೋಮಪದನು ತನ್ನ ದತ್ತುಮಗಳಾದ ಶಾಂತಾಳನ್ನು ಋಷಿ ಋಷ್ಯಶೃಂಗರಿಗೆ ಮದುವೆ ಮಾಡಿಕೊಟ್ಟನು.

## ಉಲ್ಲೇಖಗಳು
ವರ್ಗ:ರಾಮಾಯಣದ ಪಾತ್ರಗಳು
ವರ್ಗ:ರಾಮಾಯಣ
ಸಾರಾ ಜೋಸೆಫ್ (ಲೇಖಕಿ)

**ಸಾರಾ ಜೋಸೆಫ್** (ಜನನ:೧೦ನೇ ಫೆಬ್ರವರಿ ೧೯೪೬) ಒಬ್ಬ ಭಾರತೀಯ ಕಾದಂಬರಿಗಾರ್ತಿ ಮತ್ತು  ಸಣ್ಣ ಕಥೆಗಾರ್ತಿ. ಇವರು ಮಲಯಾಳಂ ಭಾಷೆಯಲ್ಲಿ ಬರೆಯುತ್ತಾರೆ. ಅವರು ತಮ್ಮ *ಆಲಾಹಾಯುಡೆ ಪೆನ್ಮಕ್ಕಲ್* (ಡಾಟರ್ಸ್ ಆಫ್ ಗಾಡ್ ದಿ ಫಾದರ್) ಕಾದಂಬರಿಗಾಗಿ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಮತ್ತು ವಯಲಾರ್ ಪ್ರಶಸ್ತಿಯನ್ನು ಪಡೆದಿದ್ದಾರೆ. ಅವರು ಕೇರಳದ ಸ್ತ್ರೀವಾದಿ ಚಳವಳಿಯ ನಾಯಕಿ ಮತ್ತು ಮಾನುಷಿ ಎಂಬ ಕಾರ್ಯಕರ್ತ ಸಂಘಟನೆಯ ಸಂಸ್ಥಾಪಕರಾಗಿದ್ದಾರೆ. ಅವರು ೨೦೧೪ ರಲ್ಲಿ ಆಮ್ ಆದ್ಮಿ ಪಕ್ಷಕ್ಕೆ ಸೇರಿದರು ಮತ್ತು ೨೦೧೪ ರ ಸಂಸತ್ ಚುನಾವಣೆಯಲ್ಲಿ ತ್ರಿಶೂರ್‌ನಿಂದ ಸ್ಪರ್ಧಿಸಿದರು.

## ಜೀವನಚರಿತ್ರೆ 
ಸಾರಾ ಜೋಸೆಫ್ ಅವರು ಸಂಪ್ರದಾಯವಾದಿ ಕ್ರಿಶ್ಚಿಯನ್ ಕುಟುಂಬದಲ್ಲಿ  ೧೯೪೬ ರಲ್ಲಿ ತ್ರಿಶೂರ್ ನಗರದ ಕುರಿಯಾಚಿರಾದಲ್ಲಿ ಲೂಯಿಸ್ ಮತ್ತು ಕೊಚುಮರಿಯಂ ಎಂಬವರಿಗೆ ಜನಿಸಿದರು. ಅವರು ತಮ್ಮ ೧೫ ನೇ ವಯಸ್ಸಿನಲ್ಲಿ, ಒಂಭತ್ತನೇ ತರಗತಿಯಲ್ಲಿದ್ದಾಗ ವಿವಾಹವಾದರು. ಅವರು ಶಿಕ್ಷಕರ ತರಬೇತಿಯನ್ನು ಪಡೆದು, ಶಾಲಾ ಶಿಕ್ಷಕರಾಗಿ ತಮ್ಮ ವೃತ್ತಿ ಜೀವನವನ್ನು ಪ್ರಾರಂಭಿಸಿದರು.

ಸಾರಾ ಜೋಸೆಫ್ ಸಮಾಜ ಸೇವಾ ಕಾರ್ಯಕರ್ತೆ ಮತ್ತು ಸ್ತ್ರೀವಾದಿ ಚಳವಳಿಯ ನಾಯಕಿ. ಅವರು ೧೯೮೦ ರ ದಶಕದಲ್ಲಿ ಪಟ್ಟಾಂಬಿಯ ಸಂಸ್ಕೃತ ಕಾಲೇಜಿನಲ್ಲಿ ಮಾನುಷಿ ಎಂಬ ಮಹಿಳಾ ಸಂಘವನ್ನು ಸ್ಥಾಪಿಸಿದರು. ಈ ಕಾಲೇಜಿನಲ್ಲಿ ಅವರು ಮಲಯಾಳಂ ಮತ್ತು ಸಾಹಿತ್ಯವನ್ನು ಕಲಿಸಿದರು. ಮತ್ತು ೨೦೧೪ ರ ಸಂಸತ್ ಚುನಾವಣೆಯಲ್ಲಿ ತ್ರಿಶೂರ್ ಲೋಕಸಭಾ ಕ್ಷೇತ್ರದಿಂದ ಅಭ್ಯರ್ಥಿಯಾಗಿ ಪಕ್ಷದಿಂದ ಕಣಕ್ಕಿಳಿದರು. ಆದರೆ ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾದ ಸಿ.ಎನ್. ಜಯದೇವನ್ ವಿರುದ್ಧ ಸೋತರು..

## ಸಾಹಿತ್ಯ ವೃತ್ತಿ 
ಸಾರಾರವರು ಪ್ರೌಢಶಾಲೆಯಲ್ಲಿದ್ದಾಗ ಅವರ ಸಾಹಿತ್ಯಿ ವೃತ್ತಿಜೀವನ ಪ್ರಾರಂಭವಾಯಿತು. ಅವರ ಹಲವು ಕವನಗಳು ಮಲಯಾಳಂ ವಾರಪತ್ರಿಕೆಗಳಲ್ಲಿ ಪ್ರಕಟಗೊಂಡವು. ಅವರು ಕವಿಗೋಷ್ಠಿಗಳಲ್ಲಿ ತಮ್ಮ ಕವಿತೆಗಳನ್ನು ವಾಚನ ಮಾಡುವಲ್ಲಿ ಉತ್ತಮವಾಗಿದ್ದರು. ಇದು ವೈಲೋಪ್ಪಿಲ್ಲಿ ಶ್ರೀಧರ ಮೆನನ್ ಮತ್ತು ಎಡಸ್ಸೆರಿ ಗೋವಿಂದನ್ ನಾಯರ್ ಅವರಂತಹ ಕವಿಗಳಿಂದ ಹೆಚ್ಚು ಮೆಚ್ಚುಗೆ ಪಡೆಯುವಂತೆ ಮಾಡಿತು.

ಅವರು *ಆಲಹಾಯುಡೆ ಪೆನ್ಮಕ್ಕಲ್*, *ಮತ್ತತ್ತಿ*, ಮತ್ತು *ಒತ್ತಪ್ಪುಗಳನ್ನು* ಒಳಗೊಂಡ ಕಾದಂಬರಿಗಳ ಟ್ರೈಲಾಜಿಯನ್ನು ಪ್ರಕಟಿಸಿದ್ದಾರೆ. ಒತ್ತಪ್ಪುವನ್ನು ವಲ್ಸನ್ ತಂಪು ಅವರು *ಒತ್ತಪ್ಪು: ದಿ ಸೆಂಟ್ ಆಫ್ ದಿ ಅದರ್ ಸೈಡ್ ಎಂಬ* ಶೀರ್ಷಿಕೆಯಡಿಯಲ್ಲಿ ಇಂಗ್ಲಿಷ್‌ಗೆ ಅನುವಾದಿಸಿದ್ದಾರೆ. ಅವರ ಕಾದಂಬರಿ *ಆಲಹಾಯುಡೆ ಪೆನ್ಮಕ್ಕಳು* ಅವರಿಗೆ ಮೂರು ಪ್ರಮುಖ ಪ್ರಶಸ್ತಿಗಳನ್ನು ತಂದುಕೊಟ್ಟಿತು, ಅವೆಂದರೆ: ಕೇರಳ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ, ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಮತ್ತು ವಯಲಾರ್ ಪ್ರಶಸ್ತಿ. ಇದಕ್ಕೆ ಚೆರುಕಾಡ್ ಪ್ರಶಸ್ತಿಯೂ ಲಭಿಸಿದೆ.

ಅವರು *ರಾಮಾಯಣ ಕಥಕಲ್* ಎಂಬ ರಾಮಾಯಣದ ಪುನರಾವರ್ತನೆಗೆ ಹೆಸರುವಾಸಿಯಾಗಿದ್ದಾರೆ. ಈ ಕೃತಿಯ ಇಂಗ್ಲಿಷ್ ಅನುವಾದವನ್ನು ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದ ಮುದ್ರಣಾಲಯ ಪ್ರಕಟಿಸಿದೆ.

೨೦೧೧ ರಲ್ಲಿ, ಅವರು ತಮ್ಮ *ಪಾಪತರ* ಎಂಬ ಸಣ್ಣ ಕಥೆಗಳ ಸಂಗ್ರಹಕ್ಕಾಗಿ ಮುತ್ತತು ವರ್ಕಿ ಪ್ರಶಸ್ತಿಯನ್ನು ಪಡೆದರು. ಅವರ ಸಣ್ಣ ಕಥೆಗಳ ಸಂಗ್ರಹ ಇಂಗ್ಲಿಷ್‌ಗೆ ಅನುವಾದಗೊಂಡು, *ದಿ ಮ್ಯಾಸ್ಕುಲಿನ್ ಆಫ್ ವರ್ಜಿನ್* ೨೦೧೨ ರಲ್ಲಿ ಬಿಡುಗಡೆಯಾಯಿತು. ಈ ಬಿಡುಗಡೆಯಲ್ಲಿ ಅವರ ಕಥೆ *ಪಾಪತರ*ವೂ ಸೇರಿತ್ತು. ಇದು ಕೆ.ಸಚ್ಚಿದಾನಂದನ್ ಅವರು "ಪೆನ್ನೆಝುತ್ತು" ಎಂಬ ಪದವನ್ನು ರಚಿಸಲು ಕಾರಣವಾಗಿತ್ತು. ಇದನ್ನು *ದಿ ಹಿಂದೂ* "ಬರವಣಿಗೆಯು ಸ್ತ್ರೀವಾದಿ ಪರಿಕಲ್ಪನೆಯಾಗಿದೆ, ಇದರಲ್ಲಿ ಲೇಖಕರು ಸ್ತ್ರೀ ಗುರುತಿನ ರಚನೆಗಳನ್ನು ಬಳಸುತ್ತಾರೆ" ಎಂದು ವ್ಯಾಖ್ಯಾನಿಸಿದೆ.

ಅವರು ೨೦೧೧ ರಲ್ಲಿ ಅವರ *ಊರು ಕಾವಲ್* ಕಾದಂಬರಿಗಾಗಿ ಮೊದಲ ಓ.ವಿ.ವಿಜಯನ್ ಸಾಹಿತ್ಯ ಪುರಸ್ಕಾರವನ್ನು ಪಡೆದಿದ್ದಾರೆ. ೨೦೧೨ ರಲ್ಲಿ ಅವರು ಪದ್ಮಪ್ರಭ ಸಾಹಿತ್ಯ ಪ್ರಶಸ್ತಿಯನ್ನು ಪಡೆದರು.

೧೦ ಅಕ್ಟೋಬರ್ ೨೦೧೫ ರಂದು, ಜೋಸೆಫ್ ಅವರು ತಮ್ಮ ೨೦೦೩ ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಯನ್ನು ಹಿಂದಿರುಗಿಸಿ, ಬರಹಗಾರರ ಪ್ರತಿಭಟನೆಗೆ ಸೇರಿಕೊಂಡರು.

## ಆಯ್ದ ಕೃತಿಗಳು 
### ಸಣ್ಣ ಕಥೆಗಳು 
* *ರಕ್ತಚಂದ್ರನ್* (ದ ಬ್ಲಡ್-ಮೂನ್) 
* *ದುಃಖವೆಲ್ಲಿ* (ಶುಭ ಶುಕ್ರವಾರ) 
* *ಊರು ಕಾವಲ್* 

## ಉಲ್ಲೇಖಗಳು 
ವರ್ಗ:ಕಾದಂಬರಿಗಾರ್ತಿ
ವರ್ಗ:ಲೇಖಕಿಯರು
ವರ್ಗ:ಮಲಯಾಳಂ ಭಾಷೆಯ ಲೇಖಕರು
ಹಾಲ್ಡನ್ ಕೆಫರ್ ಹಾರ್ಟ್ಲೈನ್

thumb|ಹಾಲ್ಡನ್ ಕೆಫ಼ರ್ ಹಾರ್ಟ್‌ಲೈನ್
**ಹಾಲ್ಡನ್ ಕೆಫ಼ರ್ ಹಾರ್ಟ್‌ಲೈನ್** (1903-83) ದೇಹವಿಜ್ಞಾನದಲ್ಲಿ ಮೂಲಭೂತ ಸಂಶೋಧನೆಗೈದ ಅಮೆರಿಕನ್ ಪ್ರಜೆ. ನರಕೋಶಗಳ ಉಪಾಪಚಯ ಶೋಧನೆ ಈತನ ಪ್ರಧಾನಾಸಕ್ತಿ. ಈ ಕ್ಷೇತ್ರದಲ್ಲಿ ಮುಂದುವರಿದಂತೆ ಅಕ್ಷಿಪಟದ (ರೆಟಿನಾ) ಬಿಡಿಕೋಶಗಳ ಕ್ರಿಯಾತಂತ್ರ ಕುರಿತು ಲಕ್ಷ್ಯ ಸಾಂದ್ರೀಕರಿಸಿದ. ಇದಕ್ಕಾಗಿ ಈತ ಬಲು ಪುಟ್ಟ ಎಲೆಕ್ಟ್ರೋಡುಗಳನ್ನು ಬಳಸಿ ಹಾರ್ಸ್‌ಶೂ ಏಡಿ ಮತ್ತು ಕಪ್ಪೆಗಳ ಕಣ್ಣುಗಳಲ್ಲಿಯ ಬಿಡಿ ತಂತುಗಳನ್ನು ಬೇರ್ಪಡಿಸಿ ಅಭ್ಯಸಿಸಿದ. ಹೀಗೆ ದೃಷ್ಟಿಸಂವೇದದ (ಸೆನ್ಸ್ ಆಫ್ ಸೈಟ್) ಸೂಕ್ಷ್ಮ ಕ್ರಿಯೆಗಳ ಬಗ್ಗೆ ಮಾನವನ ಅರಿವು ವಿಸ್ತಾರವಾಯಿತು. ಈ ಸಾಧನೆಗಾಗಿ ಈತನಿಗೆ 1967ರ ವೈದ್ಯವಿಭಾಗದ ನೊಬೆಲ್ ಪ್ರಶಸ್ತಿಯನ್ನು ಪ್ರದಾನಿಸಲಾಯಿತು.

## ಉಲ್ಲೇಖಗಳು 
ವರ್ಗ:ನೋಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ವೈದ್ಯರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವಿಜಯ್ ಕಾಂತ್

**ವಿಜಯ್ ಕಾಂತ್** ತಮಿಳು ಚಿತ್ರನಟ ಮತ್ತು ರಾಜಕಾರಣಿ. ಕ್ಯಾಪ್ಟನ್ ಎಂದೇ ಜನಪ್ರಿಯರಾದ ವಿಜಯ್ ಕಾಂತ್, ೪ ದಶಕಗಳ ಕಾಲ ತಮಿಳು ಚಿತ್ರರಂಗದಲ್ಲಿ ಮಿಂಚಿದ್ದರು.

## ಕುಟುಂಬ
೨೫ ಆಗಸ್ಟ್ ೧೯೫೨ ರಲ್ಲಿ ಮಧುರೈಯಲ್ಲಿ ತೆಲುಗು ಮಾತನಾಡುವ ಮನೆಯಲ್ಲಿ ವಿಜಯರಾಜ್ ಅಳಗರ್ ಸಾಮಿ ಮತ್ತು ಅಂಡಾಳ್ ದಂಪತಿಗಳ ಮಗನಾಗಿ ಜನಿಸಿದರು. ಇವರ ಹುಟ್ಟುಹೆಸರು ನಾರಾಯಣನ್.೧೯೯೦ರಲ್ಲಿ ಪ್ರೇಮಲತಾರನ್ನು ವರಿಸಿದ ವಿಜಯ್ ಕಾಂತ್, ಇವರಿಗೆ ಇಬ್ಬರು ಗಂಡುಮಕ್ಕಳು. ಮಗ ಶಣ್ಮುಗಪಾಂಡ್ಯನ್ ಕೂಡ ತಮಿಳು ನಟ.
## ಚಿತ್ರಜೀವನ
೧೯೭೯ರಲ್ಲಿ ಖಳನಟನಾಗಿ ತಮಿಳು ಚಿತ್ರರಂಗಕ್ಕೆ ಕಾಲಿಟ್ಟ ನಾರಾಯಣನ್, ತಮ್ಮ ತಂದೆಯ ಹೆಸರನ್ನು ಚಿರಸ್ಥಾಯಿ ಆಗಿಸಲು ತಮ್ಮ ಹೆಸರನ್ನು ವಿಜಯ್ ಕಾಂತ್ ಎಮ್ದು ಬದಲಿಸಿಕೊಂಡರು., ೨೦೧೫ರವರೆಗೆ ಕೇವಲ ತಮಿಳು ಚಿತ್ರಗಳಲ್ಲಿ ಮಾತ್ರವೇ ನಟಿಸಿದರು.೨೦೦೦ರಿಂದ ತಮ್ಮ ಮಿತ್ರ ಇಬ್ರಾಹಿಂ ರೌದರ್ ಜೊತೆಗೂಡಿ ಚಿತ್ರನಿರ್ಮಾಣ ಶುರು ಮಾಡಿದರು. ವಜ್ರೇಶ್ವರಿ ಸಂಸ್ಥೆಯಿಂದ ಪ್ರಭಾವಿತರಾಗಿದ್ದ ವಿಜಯ್ ಕಾಂತ್, ತಮ್ಮ ನಿರ್ಮಾಣದ ಚಿತ್ರಗಳಚಿತ್ರೀಕರಣದಲ್ಲಿ, ಚಿತ್ರನಟರು ಮತ್ತು ಕಾರ್ಮಿಕರೆಲ್ಲರಿಗೂ, ಒಂದೇ ಮಾದರಿ ಊಟ ನೀಡಿ, ತಮಿಳು ಚಿತ್ರರಂಗಲ್ಲೆ ಮಾದರಿ ಎನಿಸಿದರು. 

೧೯೮೨ರವರೆಗೆ ಖಳನಟನಾಗಿ ನಟಿಸಿದ ವಿಜಯ್ ಕಾಂತ್, ೧೯೮೩ರಿಂದ ಕಡಿಮೆ ಬಜೆಟ್ ನ ಸಾಹಸ, ಭಾವನಾತ್ಮಕ ಪಾತ್ರಗಳಲ್ಲಿ ನಾಯಕನಾಗಿ ನಟಿಸತೊಡಗಿದರು.
೧೯೮೪ರಲ್ಲಿ ಇವರು ನಾಯಕನಾಗಿ ೧೮ ಚಿತ್ರಗಳು ತೆರೆ ಕಂಡದ್ದು ಇಂದಿಗೂ ಮುರಿಯದ ದಾಖಲೆ.
೧೯೮೫ರಲ್ಲಿ ತಮಿಳಿನ ಮೊದಲ ೩-ಡಿ ಚಿತ್ರದಲ್ಲಿ ನಟಿಸಿದ ವಿಜಯ್ ಕಾಂತ್, ನಿರ್ಮಾಪಕರಿಗೆ ಅನುಕೂಲವಾಗಲಿಕ್ಕೆ ಕಡಿಮೆ ಸಂಭಾವನೆ ಅಥವಾ ಚಿತ್ರಬಿಡುಗಡೆಯ ನಂತರ ಸಂಭಾವನೆ ಪಡೆಯಲು ಶುರು ಮಾಡಿದರು. 
೮೦-೯೦ರ ದಶಕದಲ್ಲಿ ಕಮಲ್ ಹಾಸನ್ ಮತ್ತು ರಜನಿಕಾಂತ್ ರಿಗೆ ಸರಿಸಮನಾಗಿ ಪೈಪೋಟಿ ನೀಡಿದ ವಿಜಯ್ ಕಾಂತ್ ವರ್ಚಸ್ಸು, ೨೦೦೦ರಿಂದ ಕಡಿಮೆ ಆಯಿತು. ೨೦೦೦ರಿಂದ ಚಿತ್ರನಿರ್ಮಾಣ ಶುರು ಮಾಡಿದ ವಿಜಯ್ ಕಾಂತ್, ೨೦೧೫ರಲ್ಲಿ ತಮ್ಮ ಮಗ  ಶಣ್ಮುಗಪಾಂಡ್ಯನ್  ರನ್ನು ನಾಯಕನಾಗಿ ಪರಿಚಯಿಸಲು, ಆತನ ೨ ಚಿತ್ರಗಳಲ್ಲಿ ಅತಿಥಿನತನಾಗಿ ನಟಿಸಿದರು.

## ರಾಜಕಾರಣ
೨೦೦೫ರಲ್ಲಿ ದೇಸೀಯ ಮುರ್ಪೊಕ್ಕು ದ್ರಾವಿಡ ಕಳಗಂ (ಡಿಎಂಡಿಕೆ) ಪಕ್ಷ ಸ್ಥಾಪೈಸಿದ ವಿಜಯ್ ಕಾಂತ್, ೨೦೦೬ರ ತಮಿಳುನಾಡು ವಿಧಾನಸಭೆ ಚುನಾವಣೆಯಲ್ಲಿ ಯಾರಿಂದಲೂ ದೇಣಿಗೆ ಪಡೆಯದೆಯೇ, ರಾಜಧಾನಿ ಚೆನ್ನೈಯಿಂದ ದೂರದಲ್ಲಿ ಗೆಲ್ಲಲು ಕಷ್ಟವಾದ ಕ್ಷೇತ್ರ ಆರಿಸಿ, ತಮ್ಮ ಪಕ್ಷದ ಏಕಾಂಗಿ ಅಭ್ಯರ್ಥಿ ಆಗಿ ಗೆದ್ದರು. ಡಿಎಂಡಿಕೆ ೧೦% ಮತ ಗಳಿಸಿ, ೨೫ ಕ್ಷೇತ್ರಗಳಲ್ಲಿ ನಿರ್ಣಾಯಕ ಪಾತ್ರ ವಹಿಸಿತು.
೨೦೧೧ರಲ್ಲಿ ಚೋ ರಾಮಸ್ವಾಮಿ ಒತ್ತಾಸೆಯಿಂದ ಜಯಲಲಿತಾರ ಅಣ್ಣಾ ಡಿಎಂಕೆ ಜಿತೆ ಮೈತ್ರಿ ಮಾಡಿ, ಚುನಾವಣೆ ಎದುರಿಸಿ, ೨೯ ಸ್ಥಾನ ಗಳಿಸಿದರು. ಜಯಲಲಿತಾರ  ಆಡಳಿತದ ವಿರುದ್ಧ ದನಿ ಎತ್ತಿದ ವಿಜಯ್ ಕಾಂತ್, ವಿರೋಧ ಪಕ್ಷದ ನಾಯಕನಾಗಿ ಗಮನ ಸೆಳೆದರು ೨೦೧೪ರಲ್ಲಿ ಬಿಜೆಪಿ ಜೊತೆ ಮೈತ್ರಿ ಮಾಡಿಕೊಂಡು, ಅಣ್ಣಾ ಡಿಎಂಕೆ ವಿರುದ್ಧ ಸೆಣಸಿ, ಸೋಲು ಅನುಭವಿಸಿದರು. ೮ ಮಂದಿ ಡಿಎಂಡಿಕೆ ಶಾಸಕರು ರಾಜೀನಾಮೆ ಇತ್ತಾಗ, ವಿರೋಧ ಪಕ್ಷದ ನಾಯಕ ಕಳೆದುಕೊಂಡರು.
೨೦೧೬ರ ಚುನಾವಣೆಯಲ್ಲಿ ಠೇವಣಿ ಕಳೆದುಕೊಂಡ ವಿಜಯ್ ಕಾಂತ್, ಚಿತ್ರರಂಗ ಮತ್ತು ರಾಜಕಾರಣದಲ್ಲಿ ಹಿನ್ನಡೆ ಅನುಭವಿತೊಡಗಿದರು.
## ಸಾವು
೨೮ ಡಿಸೆಂಬರ್ ೨೦೨೩ರಂದು ಚೆನೈ ಆಸ್ಪತ್ರೆಯೊಂದರಲ್ಲಿ ನ್ಯುಮೋನಿಯಾದಿಂದ ನಿಧನರಾದ ವಿಜಯ್ ಕಾಂತ್, ಅಂತಿಮ ಸಂಸ್ಕಾರ ಸರ್ಕಾರಿ ಗೌರವದೊಂದಿಗೆ ನಡೆಸಲಾಯಿತು.
## ಪುರಸ್ಕಾರ
ಫಿಲಂಫೇರ್, ತಮಿಳುನಾಡು ರಾಜ್ಯ ಸರ್ಕಾರಿ ಪ್ರಶಸ್ತಿಗಳನ್ನು ಪಡೆದ ವಿಜಯ್ ಕಾಂತ್, ಪುರುಚ್ಚ್ಚಿ ಕಲೈಗ್ನಾರ್ ಎಂದೇ ಕರೆಯಲ್ಪಡುತ್ತಿದ್ಸರು.
## ಜನಪ್ರಿಯತೆ
ಅತಿರಂಜಿತ ಆಕ್ಷನ್ ದೃಶ್ಯಗಳಲ್ಲಿ ಗುಂಡು ಬಿದ್ದರೂ ಏನೂ ಆಗದ, ವಿಲಕ್ಷಣ ಇಂಗ್ಲೀಷ್ ಸಂಭಾಷಣೆ ಮತ್ತು ಆಂಗಿಕ ಮ್ಯಾನರಿಸಂಗಳಿಂದ, ಸಾಮಾಜಿಕ ಜಾಲತಾಣಗಳಲ್ಲಿ, ವಿಜಯ್ ಕಾಂತ್ ಚಿತ್ರಗಳ ತುಣುಕುಗಳು, ಜನಪ್ರಿಯವಾಗಿವೆ. ವಿಜಯ್ ಕಾಂತ್ ರ ಮೆಮೆ ಮತ್ತು ಜಿಫ್ ಗಳು ಹಾಸ್ಯಕ್ಕೆ ಹೆಸರಾಗಿವೆ.

## ಉಲ್ಲೇಖಗಳು
ಲಘುನಿದ್ರೆ

thumb|ಕೋಸ್ಟಾರೀಕಾದಲ್ಲಿ ತೆರೆದ ಒಳಾಂಗಣದಲ್ಲಿನ ಜೋಲುಮಂಚದ ಮೇಲೆ ಲಘುನಿದ್ರೆ ಮಾಡುತ್ತಿರುವ ವ್ಯಕ್ತಿ
**ಲಘುನಿದ್ರೆ** ಎಂದರೆ ದೈಹಿಕ ಆಯಾಸದಿಂದಾಗಲಿ, ಮಾನಸಿಕ ಕಳವಳದಿಂದಾಗಲಿ ವ್ಯಕ್ತಿಗೆ ಪೂರ್ಣನಿದ್ರೆ ಇಲ್ಲವೆ ಗಾಢನಿದ್ರೆ ಬಾರದೆ ಆತ ಅಲ್ಪಾವಧಿಯ ನಿದ್ರೆಗೆ ಈಡಾಗುವಂಥ ಸ್ಥಿತಿ (ಸ್ನೂಜ್).

## ಕಾರಣಗಳು 
ಹೃದಯದ ಸ್ಥಿತಿ, ದೇಹದ ಉಷ್ಣತೆ, ರಾತ್ರಿಯ ವೇಳೆ ನಿದ್ರೆಯಿಂದ ಪದೇ ಪದೇ ಏಳುವುದು, ಭಯಗ್ರಸ್ತ ಕನಸು ಬೀಳುವಿಕೆ ಮುಂತಾದವು ಪೂರ್ಣನಿದ್ರೆಗೆ ಅವಕಾಶ ಮಾಡಿಕೊಡದೆ ಲಘುನಿದ್ರೆಗೆ ಮಾತ್ರ ಕಾರಣವಾಗಬಹುದು. ಜೀವನದ ತೊಂದರೆಗಳು, ಕೆಲಸದ ಒತ್ತಡಗಳು, ಪರಿಸರ ಇಲ್ಲವೆ ಭೌತಿಕಕ್ಲೇಶಗಳು (ನೋವು, ಜ್ವರ, ಉಬ್ಬಸ, ನರಮಂಡಲದ ಮೇಲೆ ಅಧಿಕ ಪರಿಣಾಮ ಉಂಟುಮಾಡುವ ಪದಾರ್ಥಗಳ ಸೇವನೆ; ಎಫಿಡ್ರೀನ್, ಆಂಫಿಟಮಿನ್, ಕೆಫೀನ್ ಇರುವಂಥ ಪಾನೀಯಗಳ ಸೇವನೆ ಮುಂತಾದವು) ಇಂಥ ನಿದ್ರಾಸ್ಥಿತಿಗೆ ಕಾರಣವೆನಿಸುತ್ತವೆ.

ಸಾಮಾನ್ಯವಾಗಿ ಶೇ.30ರಷ್ಟು ಮಂದಿ ಲಘುನಿದ್ರೆಗೆ ಈಡಾಗಿರುವುದು ವರದಿಯಾಗಿದೆ. ನಿದ್ರೆ ಬಾರದಿರುವಂಥ ತೊಡಕುಗಳು, ತಾತ್ಕ್ಷಣಿಕ ಒತ್ತಡಗಳು, ಕೆಲಸದ ಸಲುವಾಗಿ ಉಂಟಾಗುವ ತೊಂದರೆಗಳು, ವೈವಾಹಿಕ ಜೀವನದ ವೈಮನಸ್ಯಗಳು ಮುಂತಾದವೆಲ್ಲ ಲಘುನಿದ್ರೆ ಬರಿಸುವಂಥ ಸನ್ನಿವೇಶಗಳಾಗಿವೆ. ಕೆಲವು ಸಂದರ್ಭಗಳಲ್ಲಿ ಆಸ್ಪತ್ರೆಗಳಲ್ಲಿ ಕೆಲಸ ಮಾಡುವ ವೈದ್ಯರಲ್ಲಿ, ದಾದಿಯರಲ್ಲಿ ಕೆಲಸದ ಒತ್ತಡದಿಂದಾಗಿ ಲಘುನಿದ್ರೆ ಕಂಡುಬರುವುದುಂಟು.

ತೀವ್ರರೂಪದ ಲಘುನಿದ್ರೆಯ ಸ್ಥಿತಿ ಸಾಮಾನ್ಯವಾಗಿ ಮೂರು ವಾರಗಳ ಅವಧಿಯದ್ದಾಗಿರುತ್ತದೆ. ಮಾನಸಿಕ ತೊಂದರೆಗಳು, ಹಲ್ಲುನೋವು, ಕೀಲುನೋವು, ಚರ್ಮದ ತೊಂದರೆ ಮುಂತಾದ ದೈಹಿಕ ನೋವುಗಳು ಇದಕ್ಕೆ ಕಾರಣ.

## ಪರಿಹಾರಗಳು 
ಅಫೀಮು, ಆಸ್ಪರಿನ್, ಉರಿತರೋಧಕಗಳು, ನೋವರಿವಳಿಕೆಗಳು ಮುಂತಾದವುಗಳ ಸೇವನೆಯಿಂದ ದೇಹಬಾಧೆಗಳು ಕಡಿಮೆಯಾಗಿ ಲಘುನಿದ್ರೆಯ ಸನ್ನಿವೇಶ ತಪ್ಪುವುದಕ್ಕೆ ಅವಕಾಶವಾಗುತ್ತದೆ.

ಲಘುನಿದ್ರೆಯ ಪರಿಣಾಮದಿಂದಾಗಿ ಎದೆಮಿಡಿತ ಅಧಿಕವಾಗುವುದು, ಅಧಿಕ ಬೆವರು ಬರುವುದು, ರಕ್ತದಲ್ಲಿ ಸಕ್ಕರೆಯ ಅಂಶ ಕಡಿಮೆಯಾಗುವುದು, ವ್ಯಕ್ತಿ ತೀವ್ರ ಕಳವಳಗೊಳ್ಳುವುದು, ಉಬ್ಬಸ, ಎದೆಸೆರೆ ಮಿಡಿತಗಳು ಉಂಟಾಗುತ್ತವೆ. ಯೋಗಾಭ್ಯಾಸ ಇಲ್ಲವೆ ಇನ್ನಿತರ ಕಾಲಬದ್ಧ ವ್ಯಾಯಾಮ, ನಿರ್ವಹಿಸುವ ಕೆಲಸದಲ್ಲಿ ನಿಷ್ಠೆ, ಮಲಗುವ ಮುಂಚೆ ಸ್ವಲ್ಪ ಹಾಲಿನ ಸೇವನೆ, ಭಯ ಇಲ್ಲವೆ ಉದ್ರೇಕಗೊಳಿಸುವಂಥ ಸಾಹಿತ್ಯವನ್ನು ಓದದಿರುವುದು, ಕಣ್ಣಿಗೆ ಇಲ್ಲವೆ ಕಿವಿಗೆ ತ್ರಾಸವಾಗುವಷ್ಟರ ಮಟ್ಟಿಗೆ ದೂರದರ್ಶನ ವೀಕ್ಷಣೆ, ರೇಡಿಯೋ, ಧ್ವನಿಸುರುಳಿ ಆಲಿಸುವಿಕೆ ಮುಂತಾದವನ್ನು ನಿಲ್ಲಿಸುವುದು ಇವೇ ಮೊದಲಾದ ಕ್ರಮಗಳಿಂದ ಲಘುನಿದ್ರೆಯ ಸ್ಥಿತಿಯನ್ನು ಹೋಗಲಾಡಿಸಿಕೊಳ್ಳಬಹುದು.

## ಹೊರಗಿನ ಕೊಂಡಿಗಳು 
* 
* 

ವರ್ಗ:ಶರೀರ ವಿಜ್ಞಾನ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವಿಂಧ್ಯಗಿರಿ ಬೆಟ್ಟ

**ವಿಂಧ್ಯಗಿರಿಯು** ಭಾರತದ, ಕರ್ನಾಟಕ ರಾಜ್ಯದ ಶ್ರವಣಬೆಳಗೊಳದಲ್ಲಿರುವ ಎರಡು ಬೆಟ್ಟಗಳಲ್ಲಿ ಒಂದಾಗಿದೆ. ಇನ್ನೊಂದು ಬೆಟ್ಟ ಚಂದ್ರಗಿರಿ.

## ಇತಿಹಾಸ 
ವಿಂಧ್ಯಗಿರಿಯನ್ನು ಮೊದಲು ೮ ನೇ ಶತಮಾನದಲ್ಲಿ "ಪರ್ ಕವಪ್ಪು" (ದೊಡ್ಡದು - ಕಲ್ಬಪ್ಪು) ಎಂದು ಉಲ್ಲೇಖಿಸಲಾಗಿದೆ, ಆದರೆ ಅದರ ಇತಿಹಾಸವು ೧೦ ನೇ ಶತಮಾನದ ಉತ್ತರಾರ್ಧದಲ್ಲಿ ಗೊಮ್ಮಟೇಶ್ವರನೊಂದಿಗೆ ಪ್ರಾರಂಭವಾಗುತ್ತದೆ. ಒಂದೂವರೆ ಶತಮಾನಗಳ ನಂತರ ಈ ಪಟ್ಟಣವನ್ನು ಗೊಮ್ಮಟಪುರ ಎಂದು ಹೆಸರಿಸಲಾಯಿತು, ಆದರೆ ನಂತರ ಬೆಟ್ಟವು ವಿಶಿಷ್ಟವಾದ ಹೆಸರಿನೊಂದಿಗೆ ಗುರುತಿಸಲ್ಪಟ್ಟಿಲ್ಲ. "ವಿಂಧ್ಯಗಿರಿ" ಎಂಬ ಪ್ರಸ್ತುತ ಹೆಸರು ಚೈತನ್ಯ, ಚೈತನ್ಯ ಮತ್ತು ಧ್ಯಾನ, ಧ್ಯಾನದಿಂದ ಬಂದಿದೆ ಎಂದು ಹೇಳಲಾಗುತ್ತದೆ, ಇದು ಪರಮ ಚೇತನದ ಧ್ಯಾನದಲ್ಲಿದ್ದ ಋಷಿಗಳಿಂದ ಪವಿತ್ರವಾದ ಸ್ಥಳವಾಗಿದೆ.

## ಭೂಗೋಳಶಾಸ್ತ್ರ 
ಈ ಬೆಟ್ಟವು ಸರಾಸರಿ ಸಮುದ್ರ ಮಟ್ಟದಿಂದ ಸುಮಾರು ೩,೨೮೮ ಅಡಿ ಮತ್ತು ನೆಲದಿಂದ ೪೩೮ ಅಡಿ ಎತ್ತರದಲ್ಲಿದೆ.

## ಪ್ರಾಮುಖ್ಯತೆ 
[thumb|[ಗೊಮ್ಮಟೇಶ್ವರ ಪ್ರತಿಮೆ|ಗೊಮ್ಮಟೇಶ್ವರನ ಪ್ರತಿಮೆಯೊಂದಿಗೆ ವಿಂದ್ಯಾಗಿರಿ ಶಿಖರ ಪ್ರದೇಶ, ಮುಂಭಾಗದಲ್ಲಿ ಒಡೆಗಲ್ ಬಸದಿ.]]
ಜೈನ ಪುರಾಣವು ನಮಗೆ ತಿಳಿಸುವ ಪ್ರಕಾರ ಬಾಹುಬಲಿಯ ಮೊದಲ ಪ್ರತಿಮೆಯನ್ನು ಭರತನು ಪೌದನಪುರದಲ್ಲಿ ಸ್ಥಾಪಿಸಿದನು, ಇದು ಸುಮಾರು ೫೨೫ ಮಾರು  (ಮಾರು = ಸುಮಾರು ಒಂದು ಮೀಟರ್) ಎತ್ತರವಾಗಿದೆ ಎಂದು ವಿವರಿಸಲಾಗಿದೆ.  ಬೆಟ್ಟದ ಮೇಲಿನ  ೫೮' ೮" ಎತ್ತರದ ಬಾಹುಬಲಿ ಪ್ರತಿಮೆಯು ೪೩೮' ಎತ್ತರದ ಗ್ರಾನೈಟ್  ಪೀಠವನ್ನು ಹೊಂದಿದೆ.

ಕ್ರಿ.ಶ ೯೮೧ ರಲ್ಲಿ, ಗಂಗ ಮಂತ್ರಿಯಾದ ಚಾವುಂಡರಾಯ ಶಿಖರದಲ್ಲಿ ನಿಂತಿದ್ದ ಬೆಟ್ಟವನ್ನು ಪ್ರತಿಮೆಯಾಗಿ ಪರಿವರ್ತಿಸಿದನು.  ಬಂಡೆಗಳ ನಡುವೆ ಆಯಕಟ್ಟಿನ ತೆರೆಯುವಿಕೆಯನ್ನು ಮಾಡಿ, ಅವರು ದೊಡ್ಡ ಗಜಲಕ್ಷ್ಮಿ ಫಲಕವನ್ನು ಅದರ ಮೇಲಿನ ಭಾಗದಲ್ಲಿ ಅಲಂಕರಿಸುವ ಮೂಲಕ ಗೇಟ್‌ವೇ (ಈಗಿನ ಅಖಂಡ ಬಾಗಿಲು)ಯನ್ನು ನಿರ್ಮಿಸಿದರು.

ಒಡೆಗಲ್ ಬಸದಿ ವಿಂಧ್ಯಗಿರಿ ಬೆಟ್ಟದ ಮೇಲೆ ಇರುವ ದೊಡ್ಡ ಬಸದಿ.  ದೇವಾಲಯವು 'ಒಡೆಗಾ' ಎಂಬ ಹೆಸರನ್ನು ಪಡೆದುಕೊಂಡಿದೆ. ಒಡೆಗಾ ಅಂದರೆ, ದೇವಾಲಯದ ಗೋಡೆಗಳನ್ನು ಬಲಪಡಿಸಲು ಬಳಸುವ ಸಾಬೂನು ಕಲ್ಲು.  ದೇವಾಲಯದಲ್ಲಿ ರಿಷಭನಾಥ, ನೇಮಿನಾಥ ಮತ್ತು ಶಾಂತಿನಾಥರ ಚಿತ್ರವಿದೆ. 

## ಇವನ್ನೂ ನೋಡಿ 
* ಶ್ರವಣಬೆಳಗೊಳ
* ಕರ್ನಾಟಕದಲ್ಲಿ ಜೈನ ಧರ್ಮ

## ಟಿಪ್ಪಣಿಗಳು 
## ಉಲ್ಲೇಖಗಳು 
* 
* 
* 
* 

## ಬಾಹ್ಯ ಕೊಂಡಿಗಳು 
* ವಿಂಧ್ಯಗಿರಿ ಬೆಟ್ಟ 

ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ಬೆಟ್ಟಗಳು
ಕುಶನಾಭ

ಕುಶನಾಭ (ಸಂಸ್ಕೃತ: कुशनाभ) ಹಿಂದೂ ಗ್ರಂಥಗಳಲ್ಲಿ ಕಾಣಿಸಿಕೊಂಡಿರುವ ರಾಜ. ಇವನು ಅಮವಾಸು ವಂಶದ ರಾಜನಾಗಿ ಚಂದ್ರವಂಶದ ಸಾಲಿಗೆ ಸೇರಿದವನೆಂದು ವರ್ಣಿಸಲಾಗಿದೆ. ಇವನು ಕುಶನ ಮಗ ಎಂದು ಹೇಳಲಾಗುತ್ತದೆ.  ಕುಶನಾಭ ಇತನು ಮಹೋದಯ ನಗರದ ಸ್ಥಾಪಕನೆಂದು ನಂಬಲಾಗಿದೆ.

## ದಂತಕಥೆ 
### ಮದುವೆ
ಗ್ರಿಟಾಚಿ ಒಬ್ಬಳು ನಿಪುಣ ನರ್ತಕಿಯಾಗಿದ್ದಳು. ಕುಶನಾಭನು ಅವಳ ನೃತ್ಯವನ್ನು ನೋಡಿ ಅವಳ ಮೇಲೆ ವ್ಯಾಮೋಹಗೊಂಡು ಅವಳನ್ನು ಮದುವೆಯಾದನು. ಅವನು ೧೦೦ ಜನ ಸಹೋದರಿಯರನ್ನು ಪುರು ಮತ್ತು ಯದು ರಾಜವಂಶದ, ಕಂಪಿಲ್ಯ ಸ್ಥಾಪಕ ಚೂಲಿ ಋಷಿಯ ಮಗ ಮತ್ತು ಅಪ್ಸರ ಸೋಮದ ಮಗನಿಗೆ ಮದುವೆ ಮಾಡಿದರು.

### ಗಾಧಿಯ ಜನನ
ಕುಶನಾಭನಿಗೆ ೧೦೦ ಹೆಣ್ಣು ಮಕ್ಕಳಿದ್ದರು ಆದರೆ ಅವನ ಸಿಂಹಾಸನಕ್ಕೆ ಪುರುಷ ಉತ್ತರಾಧಿಕಾರಿ ಇರಲಿಲ್ಲ. ಆದ್ದರಿಂದ, ಅವನು ಇಂದ್ರ ದೇವತೆಯನ್ನು ಪೂಜಿಸಲು ಪ್ರಾರಂಭಿಸಿದನು ಮತ್ತು ಇಂದ್ರ ನಂತಹ ಮಗನನ್ನು ಹೊಂದಬೇಕೆಂದು ತಪಸ್ಸನ್ನು ಮಾಡಿದನು. ಕೊನೆಗೆ ಇಂದ್ರ ಸಮ್ಮತಿಸಿ ಅವತಾರದಿಂದ ಅವನ ಮಗ ಗಾಧಿ ಆಗಿ ಜನಿಸಿದನು.

## ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ರಾಮಾಯಣದ ಪಾತ್ರಗಳು
ಪುಲಹ

ಪುಲಹ (ಸಂಸ್ಕೃತ: पुलह, ರೋಮನೈಸ್ಡ್: ಪುಲಹಾ) ಹಿಂದೂ ಪುರಾಣಗಳಲ್ಲಿ ಬರುವ ಒಂದು ಪಾತ್ರ. ಪುಲಹ ಅವರು ಸೃಷ್ಟಿಕರ್ತ ದೇವರಾದ ಬ್ರಹ್ಮನ ಮಗ. ಇವರು ಸಪ್ತರ್ಷಿಗಳಲ್ಲಿ (ಏಳು ಮಹಾನ್ ಋಷಿಗಳಲ್ಲಿ (ಮರೀಚಿ, ಅತ್ರಿ, ಅಂಗಿರಸ, ಕ್ರತು, ಪುಲಸ್ತ್ಯ ಮತ್ತು ವಸಿಷ್ಠರು.)) ಒಬ್ಬರು. ಇನ್ನೊಂದು ವರ್ಗೀಕರಣದಲ್ಲಿ ಪುಲಹ ಹತ್ತು ಪ್ರಜಾಪತಿಗಳಲ್ಲಿ ಒಬ್ಬರು. ಬ್ರಹ್ಮನಿಂದ ಸೃಷ್ಟಿಯಾದ ಸೃಷ್ಟಿಯ ಮೂಲಪುರುಷ. ಮಹಾಭಾರತದ ಪ್ರಕಾರ ಕಿಂಪುರುಷರ ಜನಾಂಗವು ಪುಲಹನ ಮಕ್ಕಳು.

## ದಂತಕಥೆ
ಮೊದಲ ಮನ್ವಂತರದಲ್ಲಿ ಪುಲಹನು ದಕ್ಷನ ಮಗಳು ಕ್ಷಮಾಳನ್ನು ವಿವಾಹವಾದನು. ಅವರಿಗೆ ಕರ್ದಮ, ಕನಕಪೀಠ ಮತ್ತು ಉರ್ವರಿವತ್ ಎಂಬ ಮೂವರು ಪುತ್ರರು ಮತ್ತು ಪೀವರಿ ಎಂಬ ಮಗಳು ಇದ್ದರು. ಭಾಗವತ ಪುರಾಣದ ಪ್ರಕಾರ, ಪುಲಹ ಋಷಿ ಕೂಡ ಕರ್ದಮ ಮತ್ತು ದೇವಹೂತಿಯ ಮಗಳಾದ ಗತಿಯನ್ನು ವಿವಾಹವಾದರು. ಇಬ್ಬರಿಗೆ ಮೂವರು ಗಂಡು ಮಕ್ಕಳಿದ್ದರು - ಕರ್ಮಶ್ರೇಷ್ಠ, ವರೀಯಾಂಶು ಮತ್ತು ಸಹಿಷ್ಣು.
ಪುಲಹನು ಬ್ರಹ್ಮನ ತಲೆಯಿಂದ ಹೊರಹೊಮ್ಮಿದ ಐದನೇ ಮಗ ಎಂದು ಹೇಳಲಾಗುತ್ತದೆ. ಬ್ರಹ್ಮದೇವರ ಮಾನಸ ಪುತ್ರ. ಬ್ರಹ್ಮನು ಸಪ್ತಋಷಿಗಳನ್ನು (ಏಳು ಋಷಿಗಳು) ಮತ್ತು ಹತ್ತು ಪ್ರಜಾಪತಿಗಳನ್ನು ಸೃಷ್ಟಿಸಿದರು (ಕೆಲವು ಕಡೆ  ೨೧ ಎಂದು ಹೇಳಲಾಗುತ್ತದೆ). ಅವರಿಂದಲೇ ಎಲ್ಲಾ ಮಾನವರು ಜನಿಸಿದರು ಎಂದು ಹೇಳುತ್ತಾರೆ. ಪುಲಹನು ಸನಂದನ ಋಷಿಯಿಂದ ಜ್ಞಾನದ ಶಕ್ತಿಯನ್ನು ಕಲಿತರು ಮತ್ತು ಪ್ರತಿಯಾಗಿ ಎಲ್ಲಾ ಜ್ಞಾನವನ್ನು ಗೌತಮ ಋಷಿಗೆ ರವಾನಿಸಿದನು. ಅವರು ಅಲಕನಂದಾ ನದಿಯ ದಡದಲ್ಲಿ ಘೋರವಾದ ತಪಸ್ಸು ಮಾಡಿ ಇಂದ್ರನ ಆಸ್ಥಾನದಲ್ಲಿ ಇರುವ ವರವನ್ನು ಪಡೆದರು. ರಾಜ ಭರತನು ತನ್ನ ರಾಜ್ಯವನ್ನೆಲ್ಲ ತ್ಯಜಿಸಿ ಪುಲಹನ ಆಶ್ರಮದಲ್ಲಿ ಆಶ್ರಯ ಪಡೆದರು.

## ಉಲ್ಲೇಖಗಳು
ವರ್ಗ:ಹಿಂದೂ ಋಷಿಗಳು
ಯುಗಗಳ ಚಕ್ರ

'''*ಯುಗ* ಚಕ್ರವು** ( ***ಚತುರ್ ಯುಗ***, ***ಮಹಾಯುಗ*'*, ಇತ್ಯಾದಿ ) ಹಿಂದೂ ವಿಶ್ವವಿಜ್ಞಾನದಲ್ಲಿ ಒಂದು ಆವರ್ತ ಯುಗ ( ಯುಗ ) ಆಗಿದೆ. ಪ್ರತಿ ಚಕ್ರವು 4,320,000 ವರ್ಷಗಳವರೆಗೆ ಇರುತ್ತದೆ (12,000 ದೈವಿಕ ವರ್ಷಗಳು ) ಮತ್ತು ನಾಲ್ಕು *ಯುಗಗಳನ್ನು* ಪುನರಾವರ್ತಿಸುತ್ತದೆ (ವಿಶ್ವ ಯುಗಗಳು): *ಕೃತ (ಸತ್ಯ) ಯುಗ*, *ತ್ರೇತಾ ಯುಗ*, *ದ್ವಾಪರ ಯುಗ*, ಮತ್ತು *ಕಲಿಯುಗ*.

ನಾಲ್ಕು *ಯುಗಗಳ* ಮೂಲಕ *ಯುಗ* ಚಕ್ರವು ಮುಂದುವರೆದಂತೆ, ಪ್ರತಿ *ಯುಗದ* ಉದ್ದ ಮತ್ತು ಮಾನವೀಯತೆಯ ಸಾಮಾನ್ಯ ನೈತಿಕ ಮತ್ತು ದೈಹಿಕ ಸ್ಥಿತಿಯು ಪ್ರತಿ *ಯುಗದಲ್ಲಿ* ನಾಲ್ಕನೇ ಒಂದು ಭಾಗದಷ್ಟು ಕಡಿಮೆಯಾಗುತ್ತದೆ. *ಕಲಿಯುಗವು* 432,000 ವರ್ಷಗಳವರೆಗೆ ಇರುತ್ತದೆ, ಇದು 3102  ಕೃಷ್ಣನ ಮರಣದ ನಂತರ ಕಲಿಯುಗವು ಪ್ರಾರಂಭವಾಯಿತು ಎಂದು ನಂಬಲಾಗಿದೆ.  *ಕಲಿಯುಗದ* ಅಂತ್ಯದ ವೇಳೆಗೆ, ಸದ್ಗುಣಗಳು ಕೆಟ್ಟದಾಗಿದ್ದಾಗ, ಕಲ್ಕಿಯು ಭವಿಷ್ಯ ನುಡಿದ ಮುಂದಿನ ಚಕ್ರದ *ಕೃತ (ಸತ್ಯ) ಯುಗವನ್ನು* ಪ್ರಾರಂಭಿಸಲು ಒಂದು ಪ್ರಳಯ ಮತ್ತು *ಧರ್ಮದ* ಮರುಸ್ಥಾಪನೆ ಸಂಭವಿಸುತ್ತದೆ. 

ಒಂದು *ಮನ್ವಂತರದಲ್ಲಿ* ( ಮನುಷ್ಯನ ವಯಸ್ಸು) 71 *ಯುಗ* ಚಕ್ರಗಳು ಮತ್ತು ಒಂದು *ಕಲ್ಪದಲ್ಲಿ* ( ಬ್ರಹ್ಮನ ದಿನ) 1,000 *ಯುಗ'' ಚಕ್ರಗಳಿವೆ.

## ಉಲ್ಲೇಖಗಳು
ಶ್ರೀ ಶಿವಕೃಷ್ಣ ದೇವಸ್ಥಾನ

ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ಹಿಂದೂ ದೇವಾಲಯಗಳು

ಸಿಂಗಾಪುರದಲ್ಲಿರುವ **ಶ್ರೀ ಶಿವ ಕೃಷ್ಣ ದೇವಸ್ಥಾನವು** ( ) ವಿಷ್ಣು ಮತ್ತು ಶಿವನ ದೇವಾಲಯವಾಗಿದೆ. ದೇವಾಲಯವು ಇನ್ನೂ ಅನೇಕ ದೇವತೆಗಳನ್ನು ಹೊಂದಿದೆ. 

## ಇತಿಹಾಸ 
ಶ್ರೀ ಕುಂಜುಕೃಷ್ಣನ್ ಅವರು ೧೯೬೨ ರಲ್ಲಿ ೮೩೨, ಸೆಂಬವಾಂಗ್ ರಸ್ತೆಯಲ್ಲಿ ಒಂದು ಸಣ್ಣ ತುಂಡು ಭೂಮಿಯನ್ನು ತೆರವುಗೊಳಿಸಿ ಹಲವಾರು ದೇವಾಲಯಗಳು ಮತ್ತು ದೇವತೆಗಳನ್ನು ಇರಿಸಿ ಪ್ರಾರ್ಥಿಸಲು ಪ್ರಾರಂಭಿಸಿದರು. ಟ್ಯಾಕ್ಸಿ ಚಾಲಕರು ವಿಶ್ರಾಂತಿಗಾಗಿ ಈ ಪ್ರದೇಶದಲ್ಲಿ ಒಟ್ಟುಗೂಡುತ್ತಿದ್ದರು. ಶ್ರೀ ಕುಂಜುಕೃಷ್ಣನ್ ಅವರ ಮರಣದ ನಂತರ, ಶ್ರೀ ವೇಲಾಯುತಮ್ ಅವರು ಈ ಪ್ರದೇಶವನ್ನು ಮತ್ತಷ್ಟು ತೆರವುಗೊಳಿಸಿದರು ಮತ್ತು ಹೆಚ್ಚಿನ ದೇವತೆಗಳನ್ನು ಸ್ಥಾಪಿಸಿದರು. ಸಮಯ ಕಳೆದಂತೆ, ದೇವಾಲಯಕ್ಕೆ *ಶ್ರೀ ಶಿವ-ಕೃಷ್ಣ ದೇವಾಲಯ* ಎಂದು ಹೆಸರಿಸಲಾಯಿತು. ದೇವಾಲಯಕ್ಕೆ ಹೆಚ್ಚು ಹೆಚ್ಚು ಭಕ್ತರು ಮತ್ತು ಆದಾಯ ಬರುತ್ತಿದ್ದು, ದೇವಾಲಯದ ಸುತ್ತಮುತ್ತಲಿನ ಪರಿಸರವನ್ನು ಸ್ವಚ್ಛವಾಗಿಡಲು ಮತ್ತು ದೇವಾಲಯಕ್ಕೆ ಗೌರವಾನ್ವಿತ ನೋಟವನ್ನು ನೀಡುವಂತೆ ಸೂಚಿಸಲಾಗಿದೆ.

೧೯೮೨ ರಲ್ಲಿ, ದೇವಾಲಯವನ್ನು ಮಾರ್ಸಿಲಿಂಗ್ ರೈಸ್‌ನಲ್ಲಿರುವ ಪ್ರಸ್ತುತ ಸ್ಥಳಕ್ಕೆ ಸ್ಥಳಾಂತರಿಸಲಾಯಿತು. ಭೂಪ್ರದೇಶವು ಸುಮಾರು ೨೫೦೦೦ ಚದರ ಅಡಿಗಳಷ್ಟಿದೆ. ೧೯೮೨ ರಿಂದ ೧೯೮೭ ರವರೆಗೆ ವಿವಿಧ ಸಮಿತಿಗಳು ದೇವಾಲಯದ ಉಸ್ತುವಾರಿ ವಹಿಸಿಕೊಂಡಿವೆ. ೧೯೮೭ ರಲ್ಲಿ, ಹೊಸ ಸಮಿತಿಯು ದೇವಾಲಯದ ಜವಾಬ್ದಾರಿಯನ್ನು ವಹಿಸಿಕೊಂಡಿತು ಮತ್ತು ತಕ್ಷಣವೇ ಭೂಮಿಪೂಜೆ ಸಮಾರಂಭವನ್ನು ನಡೆಸಿತು. ೯ ಡಿಸೆಂಬರ್ ೧೯೮೭ ಬುಧವಾರದಂದು, ಶಂಕು ಸ್ಥಾಪನ ಸಮಾರಂಭವನ್ನು ನಡೆಸಲಾಯಿತು ಮತ್ತು ನಂತರ ದೇವಾಲಯದ ನಿಜವಾದ ನಿರ್ಮಾಣವನ್ನು ಅನುಸರಿಸಲಾಯಿತು. ೧೯೯೬ ರ ಸೆಪ್ಟೆಂಬರ್ ೧ ರಂದು ದೇವಾಲಯದ ಮೊದಲ ಪ್ರತಿಷ್ಠಾಪನೆ ಸಮಾರಂಭ ನಡೆಯಿತು. ೨೩ ಮಾರ್ಚ್ ೨೦೦೮ ರಂದು ದೇವಾಲಯದ ಎರಡನೇ ಪ್ರತಿಷ್ಠಾಪನೆ ಸಮಾರಂಭವು ನಡೆಯಿತು 

## ದೇವಾಲಯದ ದೇವತೆಗಳು 
ದೇವಾಲಯದ ದೇವತೆಗಳು ಈ ಕೆಳಗಿನವುಗಳನ್ನು ಒಳಗೊಂಡಿವೆ 

* ಶ್ರೀ ವಿನಾಯಗರ್,
* ಶ್ರೀ ಶಿವ-ಕೃಷ್ಣರು (ಮುಖ್ಯ ದೇವರು),
* ಶ್ರೀ ಮುರುಗನ್,
* ಶ್ರೀ ದುರ್ಗಾ, ಶ್ರೀ ಲಕ್ಷ್ಮಿ ಮತ್ತು ಶ್ರೀ ಸರಸ್ವತಿ,
* ಶ್ರೀ ರಾಮರ್, ಶ್ರೀ ಸೀತಾಯಿ ಮತ್ತು ಶ್ರೀ ಲಕ್ಷ್ಮಣರ್,
* ಶ್ರೀ ಆಂಜನೇಯರ್,
* ಶ್ರೀ ಐಯಪ್ಪನ್,
* ಶ್ರೀ ಮಾರಿಯಮ್ಮನ್,
* ಶ್ರೀ ಪೆರಿಯಾಚಿ,
* ಶ್ರೀ ಇಡುಂಬರ,
* ಶ್ರೀ ನಾಗಮ್ಮ,
* ಶ್ರೀ ದಕ್ಷಿಣಾಮೂರ್ತಿ,
* ಶ್ರೀ ವಿಶ್ವನಾಥರು ಮತ್ತು ವಿಶಾಲಾಕ್ಷಿ,
* ಶ್ರೀ ನಂದೀಶ್ವರ,
* ಶ್ರೀ ಕರುಪ್ಪರ್,
* ಶ್ರೀ ಮುನೀಶ್ವರರ್,
* ಶ್ರೀ ಮಧುರೈ ವೀರನ್,
* ಶ್ರೀ ಬೈರವರ್,
* ಶ್ರೀ ಚಂಡಿಕೇಶ್ವರರ್ ಮತ್ತು
* ನವಗ್ರಹಗಳು

## ಸಾಮಾಜಿಕ ಚಟುವಟಿಕೆಗಳು 
ದೇವಾಲಯದ ಸಂಕೀರ್ಣವು ಸಾಮಾಜಿಕ, ಶೈಕ್ಷಣಿಕ ಮತ್ತು ಸಾಂಸ್ಕೃತಿಕ ಚಟುವಟಿಕೆಗಳಂತಹ ಚಟುವಟಿಕೆಗಳನ್ನು ಹೊಂದಿದೆ. ಅನೇಕ ಪೂಜೆಗಳು ಮತ್ತು ಹೋಮಗಳನ್ನು ನಿಗದಿತ ಆಧಾರದ ಮೇಲೆ ನಡೆಸಲಾಗುತ್ತದೆ. 

ದೇವಾಲಯವು ನೀಡುವ ಸೇವೆಗಳು:

* ಒಳಾಂಗಣ ಸೇವೆಗಳು
* ಹೊರಾಂಗಣ ಸೇವೆಗಳು
* ಮದುವೆ ಸಮಾರಂಭಗಳು, ಇತ್ಯಾದಿ

## ಉಲ್ಲೇಖಗಳು 

## ಬಾಹ್ಯ ಕೊಂಡಿಗಳು 
* ದೇವಾಲಯದ ಅಧಿಕೃತ ಜಾಲತಾಣ
ಉರಳಿ ಭಾಷೆ

**ಉರಳಿ** ದಕ್ಷಿಣದ ದ್ರಾವಿಡ ಭಾಷೆ. ಕೇರಳದ ಇಡುಕ್ಕಿಯ ಸುತ್ತಲಿನ ಬೆಟ್ಟಗಳಲ್ಲಿ ಉರಾಲಿ ಬುಡಕಟ್ಟು ಜನಾಂಗದವರು ಇದನ್ನು ಮಾತನಾಡುತ್ತಾರೆ. ಇದನ್ನು ಸಾಮಾನ್ಯವಾಗಿ ಸಮುದಾಯದಲ್ಲಿ ಮಾತನಾಡುತ್ತಿದೆ.

ಕೇರಳದ ಮೂಲ ಬುಡಕಟ್ಟು ಸಮುದಾಯಗಳಲ್ಲಿ ಒಂದಾದ ಉರಾಳಿಗಳು ಹೆಚ್ಚಾಗಿ ಇಡುಕ್ಕಿ ಬೆಟ್ಟಗಳಲ್ಲಿ ಕಂಡುಬರುತ್ತಾರೆ. ಊರ್ಲಿ, ಉರಳಿ, ಊರಲಿ ಎಂದೂ ಕರೆಯಲ್ಪಡುವ ಇವರ ಮೂಲ ಕಸುಬು ಕೃಷಿ.   ಬೆತ್ತವನ್ನು ಬಳಸಿ ಗೃಹೋಪಯೋಗಿ ವಸ್ತುಗಳನ್ನು ತಯಾರಿಸುವುದರಲ್ಲಿ ನಿಪುಣರು. ಇದಲ್ಲದೆ, ಜೇನುತುಪ್ಪವನ್ನು ಸಂಗ್ರಹಿಸುವುದರಲ್ಲೂ ಪರಿಣತಿಯನ್ನು ಹೊಂದಿದ್ದಾರೆ. ಉರಾಳಿಯ ಕೆಲವು ಪ್ರಮುಖ ಹಬ್ಬಗಳೆಂದರೆ ಓಣಂ, ವಿಷು ಮತ್ತು ಪುತ್ತರಿ (ಕೊಯ್ಲಿಗೆ ಸಂಬಂಧಿಸಿದ) ಮತ್ತು ಎಲ್ಲಾ ಹಬ್ಬಗಳಿಗೆ ಅವರು ನೃತ್ಯ ಮಾಡುತ್ತಾರೆ ಮತ್ತು ಹಾಡುಗಳನ್ನು ಹಾಡುತ್ತಾರೆ.

ಉರಾಳಿ ಬುಡಕಟ್ಟು ಜನಾಂಗದವರ ಜನಪ್ರಿಯ ಕಲಾ ಪ್ರಕಾರಗಳಲ್ಲಿ ಒಂದಾದ ಮಲಂಕೂತ್ತು, ಅವರು ಆಚರಣೆಯ ಭಾಗವಾಗಿ ಮತ್ತು ಉತ್ಸವಗಳ ಭಾಗವಾಗಿ ಪ್ರದರ್ಶಿಸುತ್ತಾರೆ.

ಮಹಿಳೆಯರು ಮತ್ತು ಪುರುಷರು ಇಬ್ಬರೂ ಪ್ರದರ್ಶಿಸುವ ಈ ವೃತ್ತಾಕಾರದ ನೃತ್ಯದಲ್ಲಿ ಸಮುದಾಯದ ಹಿರಿಯ ಸದಸ್ಯರು ಹಾಡನ್ನು ಹಾಡುವ ಮೂಲಕ ಮತ್ತು ಸಂಗೀತ ವಾದ್ಯಗಳನ್ನು ನಿರ್ವಹಿಸುವ ಮೂಲಕ ಪ್ರದರ್ಶನವನ್ನು ಮುನ್ನಡೆಸುತ್ತಾರೆ.  ಗಾಯನದ ಜೊತೆಗೆ ನರ್ತಕರು ತಮ್ಮ ದೇಹವನ್ನು ಮುಂದಕ್ಕೆ ಮತ್ತು ಹಿಂದಕ್ಕೆ ಬಾಗಿಸುವ ಮೂಲಕ ಚಲಿಸಬೇಕಾಗುತ್ತದೆ. ಮಲಂಕೂತ್‌ಗೆ ಬಳಸುವ ಸಂಗೀತ ವಾದ್ಯಗಳೆಂದರೆ ಉಡುಕ್ಕು, ಕುಜಲ್ ಮತ್ತು ಪರ. ಮತ್ತು ನೃತ್ಯವು ಬೆಳಗಿನ ಜಾವದವರೆಗೆ ಇರುತ್ತದೆ.

## ಉಲ್ಲೇಖಗಳು 
ವರ್ಗ:ದ್ರಾವಿಡ ಭಾಷೆಗಳು
ವರ್ಗ:ಭಾರತೀಯ ಭಾಷೆಗಳು
ವರ್ಗ:ಕರಾವಳಿ ವಿಕಿಮೀಡಿಯನ್ಸ್
ಸಿ. ಮಿನಾಕ್ಷಿ

thumb|ಸಿ.ಮೀನಾಕ್ಷಿ
**ಕಡಂಬಿ ಮಿನಾಕ್ಷಿ** (೧೨ ಸೆಪ್ಟೆಂಬರ್ ೧೯೦೫ - ೩ ಮಾರ್ಚ್ ೧೯೪೦) ಇವರು ಒಬ್ಬ ಭಾರತೀಯ ಇತಿಹಾಸಕಾರರು ಹಾಗೂ ಪಲ್ಲವ ರಾಜವಂಶದ ಇತಿಹಾಸದ ಪರಿಣಿತರಾಗಿದ್ದರು. ಅವರು ೧೯೩೬ ರಲ್ಲಿ ಮದ್ರಾಸ್ ವಿಶ್ವವಿದ್ಯಾಲಯದಿಂದ ಡಾಕ್ಟರೇಟ್ ಪಡೆದರು. ಇವರು ಮದ್ರಾಸ್ ವಿಶ್ವವಿದ್ಯಾಲಯದಿಂದ ಡಾಕ್ಟರೇಟ್ ಪಡೆದ ಮೊದಲ ಮಹಿಳೆಯಾಗಿದ್ದಾರೆ.

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಮಿನಾಕ್ಷಿಯವರು ೧೯೦೫ ರ ಸೆಪ್ಟೆಂಬರ್ ೧೨ ರಂದು ಮದ್ರಾಸ್ ಹೈಕೋರ್ಟ್‌ನಲ್ಲಿ ಬೆಂಚ್ ಕ್ಲರ್ಕ್ ಆಗಿದ್ದ ಕಾಡಂಬಿ ಬಾಲಕೃಷ್ಣನ್ ಮತ್ತು ಅವರ ಪತ್ನಿ ಮಂಗಳಮ್ಮಾಳ್ ದಂಪತಿಗಳಿಗೆ ಜನಿಸಿದರು. ಮಿನಾಕ್ಷಿ ಚಿಕ್ಕವರಿದ್ದಾಗ ಬಾಲಕೃಷ್ಣನ್ ನಿಧನರಾದರು ಮತ್ತು ಮಂಗಳಮ್ಮಾಳ್ ಕುಟುಂಬವನ್ನು ನೋಡಿಕೊಂಡರು. ಚಿಕ್ಕಂದಿನಿಂದಲೂ ಇತಿಹಾಸದಲ್ಲಿ ಆಸಕ್ತಿ ಹೊಂದಿದ್ದ ಮಿನಾಕ್ಷಿ ಮನ್ನಾರ್ಗುಡಿ, ಪುದುಕ್ಕೊಟ್ಟೈ, ವಿಲ್ಲುಪ್ಪುರಂ ಮತ್ತು ಕಾಂಚೀಪುರಂನಂತಹ ಐತಿಹಾಸಿಕ ಸ್ಥಳಗಳಿಗೆ ಭೇಟಿ ನೀಡಿದ್ದರು.

ತಮ್ಮ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದ ನಂತರ ಮಿನಾಕ್ಷಿ ಮದ್ರಾಸಿನ ಮಹಿಳಾ ಕ್ರಿಶ್ಚಿಯನ್ ಕಾಲೇಜಿಗೆ ಸೇರಿ, ೧೯೨೯ ರಲ್ಲಿ ಪದವಿಯನ್ನು ಪಡೆದರು. ಅವರು ಮದ್ರಾಸ್ ಕ್ರಿಶ್ಚಿಯನ್ ಕಾಲೇಜಿನಲ್ಲಿ ಸ್ನಾತಕೋತ್ತರ ಪದವಿಯನ್ನು ಮುಂದುವರೆಸ ಬೇಕೆಂದು ಬಯಸಿದ್ದರು ಆದರೆ ಮಹಿಳೆ ಎಂಬ ಕಾರಣಕ್ಕಾಗಿ ಅವರ ಅರ್ಜಿಯನ್ನು ಆರಂಭದಲ್ಲಿಯೇ ತಿರಸ್ಕರಿಸಲಾಯಿತು. ಆದರೆ, ಮಿನಾಕ್ಷಿರವರು ಹಠ ಹಿಡಿದು ಕುಳಿತರು. ಕಾಲೇಜಿನಲ್ಲಿ ಕೆಲಸ ಮಾಡುತ್ತಿದ್ದ ಹಿರಿಯ ಪ್ರಾಧ್ಯಾಪಕ ಸಿ.ಲಕ್ಷ್ಮೀನಾರಾಯಣರವರು ಮೀನಾಕ್ಷಿಯವರನ್ನು  ನೋಡಿಕೊಳ್ಳುವುದಾಗಿ ಲಿಖಿತ ಭರವಸೆ ನೀಡಿದಾಗ ಅಧಿಕಾರಿಗಳು ಸಮ್ಮತಿಸಿದರು. ಮಿನಾಕ್ಷಿರವರು ಅಂತಿಮವಾಗಿ ತಮ್ಮ ಸ್ನಾತಕೋತ್ತರ ಪದವಿಯನ್ನು ೧೯೩೬ ರಲ್ಲಿ ಪೂರ್ಣಗೊಳಿಸಿದರು. ಅವರ ಡಾಕ್ಟರೇಟ್ ಸಂಶೋಧನೆಯ ಪ್ರಬಂಧದ ವಿಷಯ  *"ಪಲ್ಲವರ ಅಡಿಯಲ್ಲಿ ಆಡಳಿತ ಮತ್ತು ಸಾಮಾಜಿಕ ಜೀವನ"* ಎಂಬುದಾಗಿತ್ತು. ಮದ್ರಾಸ್ ವಿಶ್ವವಿದ್ಯಾಲಯವು ೧೯೩೮ ರಲ್ಲಿ  ಪ್ರಸಿದ್ಧ ಇತಿಹಾಸಕಾರ ಕೆಎ ನೀಲಕಂಠ ಶಾಸ್ತ್ರಿ ಅವರ ಇತಿಹಾಸ ಸರಣಿಯ ಭಾಗವಾಗಿ ಮೀನಾಕ್ಷಿರವರ ಸಂಶೋಧನಾ ಪ್ರಬಂಧವನ್ನು ಪ್ರಕಟಿಸಿತು. ಮದ್ರಾಸ್ ದೈನಿಕ *ದಿ ಹಿಂದೂ* ಈ ಪುಸ್ತಕವನ್ನು "ಅತ್ಯುತ್ತಮ ಯಶಸ್ವಿ ಸಂಶೋಧನೆಯ ತುಣುಕು ಮತ್ತು ಮೌಲ್ಯಯುತವಾದ ಸರಣಿಗಳಲ್ಲಿ ಒಂದಾಗಿದೆ" ಎಂದು ವಿವರಿಸುತ್ತದೆ.

## ವೃತ್ತಿ ಮತ್ತು ಸಂಶೋಧನೆ 
೧೯೩೬ ರಲ್ಲಿ ಡಾಕ್ಟರೇಟ್ ಪಡೆದ ಕೂಡಲೇ ಮಿನಾಕ್ಷಿ ರವರು ಉದ್ಯೋಗ ಹುಡುಕಾಟದಲ್ಲಿ ತೊಡಗಿದರು.  ಆರಂಭದಲ್ಲಿ ಆಲ್ ಇಂಡಿಯಾ ರೇಡಿಯೋ ಹಾಗೂ  ಇತರ ಸಂಸ್ಥೆಗಳು ಇವರ ಅರ್ಜಿಯನ್ನು ತಿರಸ್ಕರಿಸಿದವು. ಅಂತಿಮವಾಗಿ, ೧೯೩೯ ರಲ್ಲಿ, ಮೈಸೂರು ಸಾಮ್ರಾಜ್ಯದ ದಿವಾನರಾದ ಸರ್ ಮಿರ್ಜಾ ಇಸ್ಮಾಯಿಲ್ ಅವರು, ಬೆಂಗಳೂರಿನ ಮಹಾರಾಣಿ ಕಾಲೇಜಿನಲ್ಲಿ ಮೀನಾಕ್ಷಿರವರಿಗೆ ಸಹಾಯಕ ಪ್ರಾಧ್ಯಾಪಕರ ಉದ್ಯೋಗವನ್ನು ನೀಡಿದರು.

## ನಿಧನ 
ಬೆಂಗಳೂರಿಗೆ ತೆರಳಿದ ಕೆಲವೇ ತಿಂಗಳುಗಳಲ್ಲಿ ಮಿನಾಕ್ಷಿರವರು ಅನಾರೋಗ್ಯಕ್ಕೆತುತ್ತಾದರು ಹಾಗೂ 3ನೇ ಮಾರ್ಚ್ 1940 ರಂದು ತಮ್ಮ 34 ನೇ ವಯಸ್ಸಿನಲ್ಲಿ ನಿಧನರಾದರು. ಆಕೆಯ ನಿಧನಕ್ಕೆ ಸಂತಾಪ ಸೂಚಿಸಿ, ಇತಿಹಾಸಕಾರ ಕೆ.ಎ.ನೀಲಕಂಠ ಶಾಸ್ತ್ರಿ ಅವರು ಜುಲೈ 1941ರಲ್ಲಿ ಅವರ ತಾಯಿಗೆ ಪತ್ರ ಬರೆದರು:

## ಕೃತಿಗಳು 
* 
* 
* 

## ಉಲ್ಲೇಖಗಳು 
* 

ವರ್ಗ:೧೯೪೦ ನಿಧನ
ವರ್ಗ:೧೯೦೫ ಜನನ
ವರ್ಗ:ಇತಿಹಾಸ ತಜ್ಞರು
ಆಲು ಕುರುಂಬ ಭಾಷೆ

**ಆಲು ಕುರುಂಬಾ**, **ಹಾಲ್ ಕುರುಂಬಾ** ಅಥವಾ ಪರ್ಯಾಯವಾಗಿ **ಪಾಲ್ ಕುರುಂಬಾ** ಎಂದೂ ಕರೆಯುತ್ತಾರೆ, ಇದು ಆಲು ಕುರುಂಬ ಬುಡಕಟ್ಟು ಜನರು ಮಾತನಾಡುವ ತಮಿಳು-ಕನ್ನಡ ಉಪಗುಂಪಿನ ದಕ್ಷಿಣ ದ್ರಾವಿಡ ಭಾಷೆಯಾಗಿದೆ.  ಇದನ್ನು ಸಾಮಾನ್ಯವಾಗಿ ಕನ್ನಡದ ಉಪಭಾಷೆ ಎಂದು ಪರಿಗಣಿಸಲಾಗುತ್ತದೆ; ಆದಾಗ್ಯೂ, ಎಥ್ನೋಲಾಗ್ ಇದನ್ನು ಪ್ರತ್ಯೇಕ ಭಾಷೆಯಾಗಿ ವರ್ಗೀಕರಿಸುತ್ತದೆ. ಆಲು ಕುರುಂಬ ಭಾಷಿಕರು ತಮಿಳುನಾಡು ಮತ್ತು ಕರ್ನಾಟಕದ ನಡುವಿನ ನೀಲಗಿರಿ ಬೆಟ್ಟದ ಗಡಿ ಪ್ರದೇಶದಲ್ಲಿ ನೆಲೆಸಿದ್ದಾರೆ.

ಆಲು ಕುಂಬರೆರು ಮೂಲತಃ ಕೃಷಿಕರು, ತಿನಿಸುಗಳನ್ನು ಸಂಗ್ರಹಿಸಿಕೊಂಡು ಮತ್ತು ಕೆಲವು ಹೊತ್ತಿಗೆ ಬೇಟೆ ಮಾಡಿಕೊಂಡು ಬದುಕುವ ಬುಡಕಟ್ಟು ಸಮುದಾಯದವರು.   ಭಾರತದ ದಕ್ಷಿಣ ಭಾಗದ  ನೀಲಗಿರಿ ಬೆಟ್ಟಗಳು, ದಕ್ಷಿಣ-ಪಶ್ಚಿಮ, ದಕ್ಷಿಣ, ಆಗ್ನೇಯ ಮತ್ತು ಪೂರ್ವ ಬೆಟ್ಟಗಳ ಕಣಿವೆಯ ಇಳಿಜಾರು ಹಾಗು ಕಣಿವೆಗಳ ಇಕ್ಕಟ್ಟು ಪ್ರದೇಶಗಳಲ್ಲಿ ಸಾವಿರಾರಕ್ಕಿಂತ ಹೆಚ್ಚು ಜನರು ವಾಸ ಮಾಡಿಕೊಂಡಿದ್ದರು.

## ಸಹ ನೋಡಿ 
* ಬೆಟ್ಟ ಕುರುಂಬ ಭಾಷೆ
* ಜೆನ್ನು ಕುರುಂಬ ಭಾಷೆ
* ದ್ರಾವಿಡ ಭಾಷೆಗಳು
* ಭಾರತದಲ್ಲಿ ಸ್ಥಳೀಯ ಮಾತನಾಡುವವರ ಸಂಖ್ಯೆಯ ಪ್ರಕಾರ ಭಾಷೆಗಳ ಪಟ್ಟಿ
* ದಕ್ಷಿಣ ಏಷ್ಯಾದ ಭಾಷೆಗಳು

## ಉಲ್ಲೇಖಗಳು 

ವರ್ಗ:ದ್ರಾವಿಡ ಭಾಷೆಗಳು
ವರ್ಗ:ಭಾಷೆಗಳು
ವರ್ಗ:ಕರಾವಳಿ ವಿಕಿಮೀಡಿಯನ್ಸ್
ಇರುಳ ಭಾಷೆ

ವರ್ಗ:ಭಾರತೀಯ ಭಾಷೆಗಳು
ವರ್ಗ:ದ್ರಾವಿಡ ಭಾಷೆಗಳು
ವರ್ಗ:ಭಾಷೆಗಳು
ವರ್ಗ:ಕರಾವಳಿ ವಿಕಿಮೀಡಿಯನ್ಸ್

**ಇರುಳ** ಎಂಬುದು ಭಾರತದ ತಮಿಳುನಾಡು, ಕೇರಳ ಮತ್ತು ಕರ್ನಾಟಕ ರಾಜ್ಯಗಳಲ್ಲಿ ನೀಲಗಿರಿ ಪರ್ವತಗಳ ಪ್ರದೇಶದಲ್ಲಿ ವಾಸಿಸುವ ಇರುಳರು ಸಮುದಾಯದವರು ಮಾತನಾಡುವ ದ್ರಾವಿಡ ಭಾಷೆಯಾಗಿದೆ. [2] ಇದು ತಮಿಳಿಗೆ ನಿಕಟ ಸಂಬಂಧ ಹೊಂದಿದೆ. ಇದನ್ನು ತಮಿಳು ಲಿಪಿಯಲ್ಲಿ ಬರೆಯಲಾಗಿದೆ.

## ಮೂಲಗಳು 
ಈ ಭಾಷೆಯನ್ನು ಮೊದಲು ವಿವರಿಸಿದ ಮತ್ತು ವರ್ಗೀಕರಿಸಿದ ಇಂಡಾಲಜಿಸ್ಟ್ ಕಾಮಿಲ್ ಜ್ವೆಲೆಬಿಲ್, 1955 ರಲ್ಲಿ ಇರುಳ ಭಾಷೆಯು ಸ್ವತಂತ್ರ ದಕ್ಷಿಣ ದ್ರಾವಿಡ ಭಾಷೆಯಾಗಿದ್ದು ಅದು ತಮಿಳು, ವಿಶೇಷವಾಗಿ ಹಳೆಯ ತಮಿಳು, ಕೆಲವು ಕನ್ನಡದಂತಹ ವೈಶಿಷ್ಟ್ಯಗಳೊಂದಿಗೆ ಹೋಲುತ್ತದೆ. ಅದಕ್ಕೂ ಮೊದಲು, ಇದನ್ನು ಸಾಂಪ್ರದಾಯಿಕವಾಗಿ ನಿರಾಕರಿಸಲಾಯಿತು ಅಥವಾ ಸಂದೇಹಕ್ಕೆ ಒಳಪಡಿಸಲಾಯಿತು ಮತ್ತು ಇರುಳವನ್ನು ತಮಿಳು ಮತ್ತು ಕನ್ನಡದ ಕಚ್ಚಾ ಅಥವಾ ಭ್ರಷ್ಟ ಮಿಶ್ರಣ ಎಂದು ವಿವರಿಸಲಾಗಿದೆ.

ಕಾಮಿಲ್ ಜ್ವೆಲೆಬಿಲ್ ಅವರ ತಾತ್ಕಾಲಿಕ ಊಹೆಯ ಪ್ರಕಾರ, ಇರುಳಗಳ ಬಹುಭಾಗವನ್ನು ರೂಪಿಸುವ ದ್ರಾವಿಡ ಪೂರ್ವದ ಮೆಲನಿಡ್ ಜನಸಂಖ್ಯೆಯು ಪ್ರಾಚೀನ ಪೂರ್ವ ಅಥವಾ ಮೂಲ-ತಮಿಳು ಉಪಭಾಷೆಯನ್ನು ಮಾತನಾಡಲು ಪ್ರಾರಂಭಿಸಿತು, ಇದು ಅವರ ಸ್ಥಳೀಯ (ಪೂರ್ವ-ದ್ರಾವಿಡ) ಭಾಷಣದ ಮೇಲೆ ಸಂಪೂರ್ಣವಾಗಿ ಹೆಚ್ಚಾಯಿತು.   ಅದು ನಂತರ ಭಾಷೆಯ ಆಧಾರವಾಯಿತು, ಅದು ತರುವಾಯ ನೀಲಗಿರಿ ಪ್ರದೇಶದ ಇತರ ಬುಡಕಟ್ಟು ಭಾಷೆಗಳ ಜೊತೆಗೆ ಕನ್ನಡ, ತಮಿಳು ಮತ್ತು ಮಲಯಾಳಂ ಮುಂತಾದ ದೊಡ್ಡ ಸುತ್ತಮುತ್ತಲಿನ ಭಾಷೆಗಳೊಂದಿಗೆ ನಿಕಟ ಸಂಪರ್ಕವನ್ನು ಹೊಂದಿರಬೇಕು.  

## ಧ್ವನಿಶಾಸ್ತ್ರ 
ಕೋಷ್ಟಕಗಳು ಇರುಳದ ಸ್ವರ ಮತ್ತು ವ್ಯಂಜನ ಧ್ವನಿಗಳನ್ನು ಪ್ರಸ್ತುತಪಡಿಸುತ್ತವೆ.

### ಸ್ವರಗಳು 
ಜ್ವೆಲೆಬಿಲ್ ಮತ್ತು ಪೆರಿಯಲ್ವಾರ್ ಅವರು ಧ್ವನಿಶಾಸ್ತ್ರದಲ್ಲಿ ಮೊದಲು ಕೇಂದ್ರೀಕೃತ  ಪಟ್ಟಿಮಾಡಿದ್ದರು.  ಮತ್ತು  ಅನ್ನು ಪ್ರತ್ಯೇಕಿಸುವ ನೈಜ ಗುಣಮಟ್ಟವು ಸ್ಪಷ್ಟವಾಗಿಲ್ಲ.

### ವ್ಯಂಜನಗಳು 
* /d/ ಮತ್ತು /r/ ಹೇಗೆ ವಿಭಿನ್ನ ಧ್ವನಿಮಾಗಳಾಗಿವೆ ಎಂಬುದು ಸ್ಪಷ್ಟವಾಗಿಲ್ಲ.

## ಉಲ್ಲೇಖಗಳು 
## ಹೆಚ್ಚಿನ ಓದುವಿಕೆ 
*
ಎರವಲ್ಲನ್ ಭಾಷೆ

**ಎರವಲ್ಲನ್** ಎಂಬುದು ತಮಿಳಿಗೆ ಸಂಬಂಧಿಸಿದ ಬುಡಕಟ್ಟು ದ್ರಾವಿಡ ಭಾಷೆಯಾಗಿದೆ. ಇದನ್ನು ಕೇರಳ ಮತ್ತು ತಮಿಳುನಾಡಿನ ಎರವಲ್ಲನ್ ಜನರು ಮಾತನಾಡುತ್ತಾರೆ.

ಮೊದಲು ಎರವಲ್ಲನ್‌ಗಳನ್ನು ‘ವಿಲ್ಲು ವೇದನ್’ ಎಂದು ಕರೆಯಲಾಗುತ್ತಿತ್ತು, ಅಂದರೆ ಬಿಲ್ಲು ಮತ್ತು ಬಾಣಗಳನ್ನು ಬಳಸುವ ಬೇಟೆಗಾರರು. ಆರಂಭಿಕ ದ್ರಾವಿಡ ಭಾಷೆಯಲ್ಲಿ 'ಎರವನ್' ಕೃಷಿ ಜೀತದಾಳುಗಳಿಗೆ ಸಂಬಂಧಿಸಿದೆ.   ಅವರು ತಮಿಳಿನ ಕಚ್ಚಾ ಉಪಭಾಷೆಯನ್ನು ಮಾತನಾಡುತ್ತಾರೆ. ಹಾಗೂ ಇತರರೊಂದಿಗೆ ಅವರು ಮಲಯಾಳಂ ಮಾತನಾಡಬಲ್ಲರು.

ಮುಖ್ಯಸ್ಥನ ಸಂಸ್ಥೆಯನ್ನು 'ತಲೈವನ್' ಎಂದು ಕರೆಯಲಾಗುತ್ತದೆ ಮತ್ತು ನಿರಂತರ ಅಧೀನತೆಯ ಅವಧಿಯಲ್ಲಿ ಮುಖ್ಯಸ್ಥನ ಪ್ರಸ್ತುತತೆ ಇರುವುದಿಲ್ಲ ಮತ್ತು ಇದರ ಪರಿಣಾಮವಾಗಿ 'ಅರ್ಚಕ' (ಪೂಜಾರಿ) ಮುಖ್ಯಸ್ಥನ ಕರ್ತವ್ಯಗಳನ್ನು ನಿರ್ವಹಿಸುತ್ತಾನೆ.

ಎರವಲ್ಲನ್‌ಗಳು ಸ್ಥಳೀಯ ಭೂರಹಿತ ಕೃಷಿ ಕಾರ್ಮಿಕರು. ವಿವಿಧ ಬೆಳೆಗಳನ್ನು ಬೆಳೆಯಲು ಒಣ ಭೂಮಿಯನ್ನು ಉಳುಮೆ ಮಾಡುವಲ್ಲಿ ಅವರು ನಿಪುಣರು.

## ಉಪ ವಿಭಾಗ 
ಎರವಲ್ಲನ್ ಬುಡಕಟ್ಟುಗಳು ದ್ರಾವಿಡ ಭಾಷಾ ಕುಟುಂಬಕ್ಕೆ ಸೇರಿದ ಇರುಳ ಭಾಷೆಯಲ್ಲಿ ಮಾತನಾಡುತ್ತಾರೆ. ಕೆಲವು ಭಾಷಾಶಾಸ್ತ್ರಜ್ಞರು ಈ ಭಾಷೆಯನ್ನು ಎರವಲ್ಲನ್, ಎರುಕಳ, ಇರವ, ಇರುಳನ್, ಇರುಲರ್, ಇರುಲರ್ ಮೋಜಿ, ಇರುಳವನ್, ಇರುಳಿಗ, ಇರುಳಿಗರ್, ಕಾಡ್ ಚೆನ್ಸು, ಕೊರವ ಎಂದು ಕರೆಯುತ್ತಾರೆ. ಇರುಳ ಪಲ್ಲರ್ (ಉರಳಿ ಇರುಳ), ಮೆಲೆ ನಾಡು ಇರುಳ (ದಕ್ಷಿಣ ಇರುಳ), ಉತ್ತರ ಇರುಳ (ಕಸಬ, ಕಸವ, ಕಸುಬ), ವೆಟ್ಟೆ ಕದ ಇರುಳ ಎಂಬ ವಿವಿಧ ಉಪಭಾಷೆಗಳು ಈ ಎರವಲ್ಲನ್ ಬುಡಕಟ್ಟುಗಳಲ್ಲಿ ಸಾಕಷ್ಟು ಪ್ರಚಲಿತದಲ್ಲಿವೆ.

## ಉಲ್ಲೇಖಗಳು 
ವರ್ಗ:ಭಾರತೀಯ ಭಾಷೆಗಳು
ವರ್ಗ:ಭಾಷೆಗಳು
ವರ್ಗ:ಕರಾವಳಿ ವಿಕಿಮೀಡಿಯನ್ಸ್
ಸಪ್ತಮಿ ಗೌಡ

**ಸಪ್ತಮಿ ಗೌಡ** ಅವರು ಮುಖ್ಯವಾಗಿ ಕನ್ನಡ ಚಿತ್ರರಂಗದಲ್ಲಿ ಕೆಲಸ ಮಾಡುವ ಭಾರತೀಯ ನಟಿ ಆಗಿದ್ದಾರೆ. ದುನಿಯಾ ಸೂರಿ ನಿರ್ದೇಶನದ 2020ರ *ಪಾಪ್ಕಾರ್ನ್ ಮಂಕಿ ಟೈಗರ್* ಚಿತ್ರದ ಮೂಲಕ ಅವರು ತಮ್ಮ ನಟನಾ ವೃತ್ತಿಜೀವನವನ್ನು ಪ್ರಾರಂಭಿಸಿದರು.  2022ರಲ್ಲಿ ರಿಷಬ್ ಶೆಟ್ಟಿ ನಿರ್ದೇಶನದ *ಕಾಂತಾರ* ಚಲನಚಿತ್ರದಲ್ಲಿ ಲೀಲಾ ಪಾತ್ರಕ್ಕಾಗಿ ಹೆಸರುವಾಸಿಯಾಗಿದ್ದಾರೆ.

## ಆರಂಭಿಕ ಜೀವನ 
ಈಜು ಸ್ಪರ್ಧೆಯಲ್ಲಿ ಭಾಗವಹಿಸಿ ಹಲವಾರು ಪದಕಗಳನ್ನು ಗೆದ್ದಿದ್ದಾರೆ.

## ವೃತ್ತಿ ಜೀವನ 
ಸಪ್ತಮಿ ಗೌಡ ಅವರು ತಮ್ಮ ನಟನಾ ವೃತ್ತಿಜೀವನವನ್ನು  ದುನಿಯಾ ಸೂರಿ ನಿರ್ದೇಶನದ 2020ರ ಕನ್ನಡ ಚಲನಚಿತ್ರ *ಪಾಪ್ಕಾರ್ನ್ ಮಂಕಿ ಟೈಗರ್* ನಲ್ಲಿ ಧನಂಜಯ ಅವರೊಂದಿಗೆ ನಟಿಸುವ ಮೂಲಕ ಪ್ರಾರಂಭಿಸಿದರು. ಚಿತ್ರಕ್ಕೆ ಪ್ರೇಕ್ಷಕರಿಂದ ಮಿಶ್ರ ವಿಮರ್ಶೆಗಳು ದೊರಕಿತು. ಆದಾಗ್ಯೂ ಅವರ ಅಭಿನಯವನ್ನು ಪ್ರಶಂಸಿಸಲಾಯಿತು. ಅವರು ಬ್ಲಾಕ್ಬಸ್ಟರ್ ಚಿತ್ರ ಕಾಂತಾರ  ಸಿನಿಮಾದಲ್ಲಿ ಲೀಲಾ ಪಾತ್ರದಲ್ಲಿ ಕಾಣಿಸಿಕೊಂಡರು. ಇದು ಅವರನ್ನು ಬೆಳಕಿಗೆ ತಂದಿತು ಮತ್ತು ಹಳ್ಳಿಯ ಹುಡುಗಿಯ ಪಾತ್ರವನ್ನು ನಿರೂಪಿಸಿದ್ದಕ್ಕಾಗಿ ಪ್ರಶಂಸೆಗೆ ಪಾತ್ರರಾದರು.

ಕಾಂತಾರಾದ ಯಶಸ್ಸಿನ ಆಧಾರದ ಮೇಲೆ, ಅವರು ವಿವೇಕ್ ಅಗ್ನಿಹೋತ್ರಿ ನಿರ್ದೇಶನದ 2023 ರ ಚಲನಚಿತ್ರ ದಿ ವ್ಯಾಕ್ಸಿನ್ ವಾರ್ ಮೂಲಕ ಬಾಲಿವುಡ್‌ಗೆ ಪಾದಾರ್ಪಣೆ ಮಾಡಿದರು.

ಶೀಘ್ರದಲ್ಲೇ ಸಂತೋಷ್ ಆನಂದ್ ರಾಮ್ ನಿರ್ದೇಶನದ *ಯುವ* ಚಿತ್ರದಲ್ಲಿ ಯುವ ರಾಜ್ಕುಮಾರ್ (ರಾಘವೇಂದ್ರ ರಾಜ್ಕುಮಾರ್ ಅವರ ಮಗ) ಮತ್ತು  ಎಸ್. ಕೃಷ್ಣ ನಿರ್ದೇಶನದ 'ಕಾಳಿ' ಅಭಿಷೇಕ್ ಅಂಬರೀಶ್ ಅವರೊಂದಿಗೆ ಕಾಣಿಸಿಕೊಳ್ಳಲಿದ್ದಾರೆ.

## ಇತರೆ ಕೆಲಸಗಳು 
ಹದಿಹರೆಯದ ಬಾಲಕಿಯರಿಗೆ ಮುಟ್ಟಿನ ಕಪ್ಗಳನ್ನು ವಿತರಿಸಲು ಅನುವು ಮಾಡಿಕೊಡುವ ಕರ್ನಾಟಕ ಸರ್ಕಾರ "ನನ್ನ ಮೈತ್ರಿ" ಯೋಜನೆಯ ರಾಯಭಾರಿಯಾಗಿ ಅವರನ್ನು ನೇಮಿಸಲಾಗಿದೆ.  ಸಮರ್ಥನಂ ಟ್ರಸ್ಟ್ ಆಯೋಜಿಸಿರುವ ಬ್ಲೈಂಡ್ ಕ್ರಿಕೆಟ್ 2022 ರ 3 ನೇ ಟಿ-20 ವಿಶ್ವಕಪ್ ಆವೃತ್ತಿಯ ಬ್ರಾಂಡ್ ಅಂಬಾಸಿಡರ್ ಆಗಿಯೂ ಅವರನ್ನು ನೇಮಿಸಲಾಯಿತು. ಇದು ವಿಭಿನ್ನ ಸಾಮರ್ಥ್ಯದವರನ್ನು ಸಬಲೀಕರಣಗೊಳಿಸಲು ಕೆಲಸ ಮಾಡುವ ಲಾಭರಹಿತ ಸಂಸ್ಥೆಯಾಗಿದೆ.

## ಚಲನಚಿತ್ರಗಳ ಪಟ್ಟಿ 
### ಚಲನಚಿತ್ರಗಳು 
* *ಬೇರೆ ರೀತಿಯಲ್ಲಿ ಉಲ್ಲೇಖಿಸದಿದ್ದರೆ ಎಲ್ಲಾ ಚಲನಚಿತ್ರಗಳು ಕನ್ನಡದಲ್ಲಿರುತ್ತವೆ.*

## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು 
## ಉಲ್ಲೇಖಗಳು 
## ಬಾಹ್ಯಕೊಂಡಿಗಳು 
* 

ವರ್ಗ:Articles with hCards
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಭಾರತೀಯ ಚಲನಚಿತ್ರ ನಟಿಯರು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ಮೆಕಾಟ್ರಾನಿಕ್ಸ್

**ಮೆಕಾಟ್ರಾನಿಕ್ಸ್ ಇಂಜಿನಿಯರಿಂಗ್ ಅನ್ನು** **ಮೆಕಾಟ್ರಾನಿಕ್ಸ್**  ಎಂದು ಕರೆಯುತ್ತಾರೆ. ಇದು ಇಂಜಿನಿಯರಿಂಗ್‌ನ ಅಂತರಶಿಸ್ತೀಯ ಶಾಖೆಯಾಗಿದ್ದು ಅದು ಮೆಕ್ಯಾನಿಕಲ್ ಇಂಜಿನಿಯರಿಂಗ್, ಎಲೆಕ್ಟ್ರಿಕಲ್ ಇಂಜಿನಿಯರಿಂಗ್, ಎಲೆಕ್ಟ್ರಾನಿಕ್ ಇಂಜಿನಿಯರಿಂಗ್ ಮತ್ತು ಸಾಫ್ಟ್‌ವೇರ್ ಇಂಜಿನಿಯರಿಂಗ್, ಫೀಲ್ಡ್ ಗಳನ್ನು ಕೇಂದ್ರೀಕರಿಸುತ್ತದೆ ಮತ್ತು ರೊಬೊಟಿಕ್ಸ್, ಕಂಪ್ಯೂಟರ್ ಸೈನ್ಸ್, ಟೆಲಿಕಮ್ಯುನಿಕೇಶನ್ಸ್, ಸಿಸ್ಟಮ್ಸ್, ನಿಯಂತ್ರಣಗಳ ಸಂಯೋಜನೆಯನ್ನು ಸಹ ಒಳಗೊಂಡಿದೆ., ಮತ್ತು ಉತ್ಪನ್ನ ಎಂಜಿನಿಯರಿಂಗ್.

ಕಾಲಾನಂತರದಲ್ಲಿ ತಂತ್ರಜ್ಞಾನವು ಮುಂದುವರೆದಂತೆ, ಎಂಜಿನಿಯರಿಂಗ್‌ನ ವಿವಿಧ ಉಪಕ್ಷೇತ್ರಗಳು ಹೊಂದಿಕೊಳ್ಳುವ ಮತ್ತು ಗುಣಿಸುವ ಎರಡರಲ್ಲೂ ಯಶಸ್ವಿಯಾಗಿದೆ. ಮೆಕಾಟ್ರಾನಿಕ್ಸ್‌ನ ಉದ್ದೇಶವು ಈ ಪ್ರತಿಯೊಂದು ವಿವಿಧ ಉಪಕ್ಷೇತ್ರಗಳನ್ನು ಏಕೀಕರಿಸುವ ವಿನ್ಯಾಸ ಪರಿಹಾರವನ್ನು ತಯಾರಿಸುವುದು. ಮೂಲತಃ, ಮೆಕಾಟ್ರಾನಿಕ್ಸ್ ಕ್ಷೇತ್ರವು ಮೆಕ್ಯಾನಿಕ್ಸ್, ಎಲೆಕ್ಟ್ರಿಕಲ್ ಮತ್ತು ಎಲೆಕ್ಟ್ರಾನಿಕ್ಸ್ ಸಂಯೋಜನೆಗಿಂತ ಹೆಚ್ಚೇನೂ ಅಲ್ಲ ಎಂದು ಉದ್ದೇಶಿಸಲಾಗಿತ್ತು, ಆದ್ದರಿಂದ ಈ ಹೆಸರು " **ಮೆಕಾ** ನಿಕ್ಸ್" ಮತ್ತು "ಎಲೆಕ್ಟ್ರಿಕ್ **ಟ್ರಾನಿಕ್ಸ್** " ಪದಗಳ ಸಂಯೋಜನೆಯೂ ಆಗಿದೆ. ಆದಾಗ್ಯೂ, ತಾಂತ್ರಿಕ ವ್ಯವಸ್ಥೆಗಳ ಸಂಕೀರ್ಣತೆಯು ವಿಕಸನಗೊಳ್ಳುವುದನ್ನು ಮುಂದುವರೆಸಿದಂತೆ, ಹೆಚ್ಚಿನ ತಾಂತ್ರಿಕ ಕ್ಷೇತ್ರಗಳನ್ನು ಸೇರಿಸಲು ವ್ಯಾಖ್ಯಾನವನ್ನು ವಿಸ್ತರಿಸಲಾಯಿತು.
thumb|RPI ನ ವೆಬ್‌ಸೈಟ್‌ನಿಂದ ಏರಿಯಲ್ ಯೂಲರ್ ರೇಖಾಚಿತ್ರವು ಮೆಕಾಟ್ರಾನಿಕ್ಸ್ ಅನ್ನು ರೂಪಿಸುವ ಕ್ಷೇತ್ರಗಳನ್ನು ವಿವರಿಸುತ್ತದೆ.
left|thumb| ಫೋಕ್ಸ್‌ವ್ಯಾಗನ್ ಡ್ಯುಯಲ್ ಕ್ಲಚ್ ಡೈರೆಕ್ಟ್ ಶಿಫ್ಟ್ ಗೇರ್‌ಬಾಕ್ಸ್ ಟ್ರಾನ್ಸ್‌ಮಿಷನ್‌ನ ನೋಟ

## ಉಲ್ಲೇಖಗಳು
ಮುದುಗ ಭಾಷೆ

**ಮುದುಗರ್** ಎಂದೂ ಕರೆಯಲ್ಪಡುವ ಮುದುಗವು ಕನ್ನಡ ಮತ್ತು ತುಳುವಿನಿಂದ ಪ್ರಭಾವಿತವಾಗಿರುವ ಭಾರತದ ದಕ್ಷಿಣ ದ್ರಾವಿಡ ಭಾಷೆಯಾಗಿದೆ.  ಇದನ್ನು ಮುಖ್ಯವಾಗಿ ಕೇರಳದ ಪಾಲಕ್ಕಾಡ್ ಜಿಲ್ಲೆಯ ನೀಲಗಿರಿಯ ದಕ್ಷಿಣಕ್ಕೆ ಅಟ್ಟಪ್ಪಾಡಿ ಕಣಿವೆಯಲ್ಲಿ ಮುದುಗ ಬುಡಕಟ್ಟು ಜನಾಂಗದವರು ಮಾತನಾಡುತ್ತಾರೆ. ಇದು ಅಟ್ಟಪಾಡಿ ಕುರುಂಬನೊಂದಿಗೆ ಪರಸ್ಪರ ಸಂಬಂಧ ಹೊಂದಿದೆ.

ಮುದುಗ, ಪಾಲು ಕುರುಂಬ (ಅಟ್ಟಪ್ಪಾಡಿ ಕುರುಂಬ) ಮತ್ತು ಇರುಳ ಕೇರಳದ ಪಾಲಕ್ಕಾಡ್ ಜಿಲ್ಲೆಯ ಅಟ್ಟಪ್ಪಾಡಿ ಪ್ರದೇಶದಲ್ಲಿ ಮಾತನಾಡುವ ಬುಡಕಟ್ಟು ಭಾಷೆಗಳು. ಈ ಪ್ರದೇಶದ ಹೆಚ್ಚಿನ ನಿವಾಸಿಗಳು ಈ ಬುಡಕಟ್ಟುಗಳಲ್ಲಿ ಒಂದಕ್ಕೆ ಸೇರಿದವರು. ಅಟ್ಟಪ್ಪಾಡಿ ಪ್ರದೇಶವು ಪೂರ್ವದಲ್ಲಿ ತಮಿಳುನಾಡಿನ ಕೊಯಮತ್ತೂರು ಜಿಲ್ಲೆ, ಉತ್ತರದಲ್ಲಿ ನೀಲಗಿರಿ, ದಕ್ಷಿಣದಲ್ಲಿ ಪಾಲಕ್ಕಾಡು ತಾಲೂಕು ಮತ್ತು ಪಶ್ಚಿಮದಲ್ಲಿ ಮನ್ನಾರ್ಕ್ಕಾಡು ತಾಲೂಕುಗಳಿಂದ ಗಡಿಯಾಗಿದೆ. ಕೇರಳದಲ್ಲಿ, ಮುಡುಗಾ ಜನಸಂಖ್ಯೆಯು 4,668, ಕುರುಂಬಾಸ್ 2,251 ಮತ್ತು ಇರುಳ 26,525.  1991ನೆ ಜನಗಣತಿದ ಪ್ರಕಾರೊ ತಮಿಳುನಾಡಿನ ಇರುಳ ಜನಸಂಖ್ಯೆಯು 155,606 ಆಗಿದೆ. ಎಲ್ಲಾ ಮೂರು ಭಾಷೆಗಳನ್ನು ಸ್ಥಳೀಯವಾಗಿ ದಕ್ಷಿಣ ದ್ರಾವಿಡ ಎಂದು ವರ್ಗೀಕರಿಸಲಾಗಿದೆ.

## ಉಲ್ಲೇಖಗಳು 
## ಸಂಬಂಧಿತ ಸಾಹಿತ್ಯ 
* 

ವರ್ಗ:ದ್ರಾವಿಡ ಭಾಷೆಗಳು
ವರ್ಗ:ಭಾರತೀಯ ಭಾಷೆಗಳು
ವರ್ಗ:ಕರಾವಳಿ ವಿಕಿಮೀಡಿಯನ್ಸ್
ಆಯ್ಕೆಯ ವಿಂಗಡಣೆ (ಸೆಲಕ್ಷನ್ ಸಾರ್ಟ್)

ಕಂಪ್ಯೂಟರ್ ವಿಜ್ಞಾನದಲ್ಲಿ, **ಸೆಲೆಕ್ಷನ್ ಸಾರ್ಟ್ (ಆಯ್ಕೆಯ ವಿಂಗಡಣೆ)**  ಸ್ಥಾನದಲ್ಲಿರುವ ಹೋಲಿಕೆ ವಿಂಗಡಣೆ ಅಲ್ಗಾರಿದಮ್ ಆಗಿದೆ. ಇದು O ( *n* 2 ) ಸಮಯದ ಸಂಕೀರ್ಣತೆಯನ್ನು ಹೊಂದಿದೆ. ಇದು ದೊಡ್ಡ ಅರ್ರೆ ಗಳಲ್ಲಿ ನಿಷ್ಪರಿಣಾಮಕಾರಿಯಾಗಿಸುತ್ತದೆ ಮತ್ತು ಸಾಮಾನ್ಯವಾಗಿ ಒಂದೇ ರೀತಿಯ ಅಳವಡಿಕೆಯ ವಿಂಗಡಣೆಗಿಂತ ಕೆಟ್ಟದಾಗಿ ಕಾರ್ಯನಿರ್ವಹಿಸುತ್ತದೆ. ಸೆಲೆಕ್ಷನ್ ಸಾರ್ಟ್ ಅದರ ಸರಳತೆಗಾಗಿ ಗುರುತಿಸಲ್ಪಟ್ಟಿದೆ ಮತ್ತು ಕೆಲವು ಸಂದರ್ಭಗಳಲ್ಲಿ ಹೆಚ್ಚು ಸಂಕೀರ್ಣವಾದ ಅಲ್ಗಾರಿದಮ್‌ಗಳಿಗಿಂತ ಕಾರ್ಯಕ್ಷಮತೆಯ ಪ್ರಯೋಜನಗಳನ್ನು ಹೊಂದಿದೆ, ವಿಶೇಷವಾಗಿ ಸಹಾಯಕ ಮೆಮೊರಿಯು ಸೀಮಿತವಾಗಿರುತ್ತದೆ.

ಅಲ್ಗಾರಿದಮ್ ಇನ್‌ಪುಟ್ ಅರ್ರೆ ಯನ್ನು ಎರಡು ಭಾಗಗಳಾಗಿ ವಿಭಜಿಸುತ್ತದೆ: ಅರ್ರೆಯ ಮುಂಭಾಗದಲ್ಲಿ (ಎಡ) ಎಡದಿಂದ ಬಲಕ್ಕೆ ನಿರ್ಮಿಸಲಾದ ಐಟಂಗಳ ವಿಂಗಡಿಸಲಾದ ಸಬ್ ಅರ್ರೆ ಮತ್ತು ಅರ್ರೆಯ ಉಳಿದ ಭಾಗವನ್ನು ಆಕ್ರಮಿಸುವ ಉಳಿದ ವಿಂಗಡಿಸದ ಐಟಂಗಳ ಅರ್ರೆ. ಆರಂಭದಲ್ಲಿ, ವಿಂಗಡಿಸಲಾದ ಸಬ್ ಅರ್ರೆಯು ಖಾಲಿಯಾಗಿರುತ್ತದೆ ಮತ್ತು ವಿಂಗಡಿಸದ ಸಬ್ ಅರ್ರೆಯು ಸಂಪೂರ್ಣ ಇನ್‌ಪುಟ್ ಅರ್ರೆಯಾಗಿದೆ. ವಿಂಗಡಿಸದ ಸಬ್ ಅರ್ರೆಯಲ್ಲಿ ಚಿಕ್ಕದಾದ (ಅಥವಾ ದೊಡ್ಡದಾದ, ವಿಂಗಡಣೆಯ ಕ್ರಮವನ್ನು ಅವಲಂಬಿಸಿ) ಅಂಶವನ್ನು ಕಂಡುಹಿಡಿಯುವ ಮೂಲಕ ಅಲ್ಗಾರಿದಮ್ ಮುಂದುವರಿಯುತ್ತದೆ, ಅದನ್ನು ಎಡಭಾಗದ ವಿಂಗಡಿಸದ ಅಂಶದೊಂದಿಗೆ (ವಿಂಗಡಿಸಿದ ಕ್ರಮದಲ್ಲಿ ಇರಿಸುವುದು) ವಿನಿಮಯ ಮಾಡಿಕೊಳ್ಳುವುದು (ಬದಲಾಯಿಸುವುದು) ಮತ್ತು ಸಬ್‌ಲಿಸ್ಟ್ ಗಡಿಗಳನ್ನು ಒಂದು ಎಲಿಮೆಂಟ್ ಅನ್ನು ಬಲಕ್ಕೆ ಸರಿಸುವುದು..

ಸೆಲೆಕ್ಷನ್ ಸಾರ್ಟ್ ಸಮಯದ ದಕ್ಷತೆಯು ಕ್ವಾಡ್ರಾಟಿಕ್ ಆಗಿದೆ. ಆದ್ದರಿಂದ ಸೆಲೆಕ್ಷನ್ ಸಾರ್ಟ್ ಗಿಂತ ಉತ್ತಮ ಸಮಯ ಸಂಕೀರ್ಣತೆಯನ್ನು ಹೊಂದಿರುವ ಹಲವಾರು ಸಾರ್ಟ್ ಮಾಡುವ ತಂತ್ರಗಳಿವೆ.

## ಉದಾಹರಣೆ 
ಐದು ಎಲಿಮೆಂಟ್ ಗಳನ್ನು ವಿಂಗಡಿಸುವ ಈ ರೀತಿಯ ಅಲ್ಗಾರಿದಮ್‌ನ ಉದಾಹರಣೆ ಇಲ್ಲಿದೆ:

right|thumb| ಆಯ್ಕೆ ವಿಂಗಡಣೆ ಅನಿಮೇಷನ್. ಕೆಂಪು ಪ್ರಸ್ತುತ ನಿಮಿಷ. ಹಳದಿ ಪಟ್ಟಿಯನ್ನು ವಿಂಗಡಿಸಲಾಗಿದೆ. ನೀಲಿ ಪ್ರಸ್ತುತ ವಸ್ತುವಾಗಿದೆ.
(ಈ ಕೊನೆಯ ಎರಡು ಸಾಲುಗಳಲ್ಲಿ ಏನೂ ಬದಲಾಗಿಲ್ಲ ಏಕೆಂದರೆ ಕೊನೆಯ ಎರಡು ಸಂಖ್ಯೆಗಳು ಈಗಾಗಲೇ ಸಾರ್ಟ್ ಆಗಿದ್ದವು.)

ವರ್ಗ:ಗಣಕ ವಿಜ್ಞಾನ
ಮರ್ಜ್ ಸಾರ್ಟ್ (ವಿಲೀನ ವಿಂಗಡಣೆ)

ಕಂಪ್ಯೂಟರ್ ವಿಜ್ಞಾನದಲ್ಲಿ, **ಮರ್ಜ್ ಸಾರ್ಟ್** (ಸಾಮಾನ್ಯವಾಗಿ **ವಿಲೀನಗೊಳಿಸುವಿಕೆ** ಎಂದು ಸಹ ಉಚ್ಚರಿಸಲಾಗುತ್ತದೆ) ಒಂದು ಸಮರ್ಥ, ಸಾಮಾನ್ಯ-ಉದ್ದೇಶ ಮತ್ತು ಹೋಲಿಕೆ-ಆಧಾರಿತ ವಿಂಗಡಣೆ ಅಲ್ಗಾರಿದಮ್ ಆಗಿದೆ. ಹೆಚ್ಚಿನ ಅನುಷ್ಠಾನಗಳು ಸ್ಥಿರವಾದ ವಿಂಗಡಣೆ (ಸ್ಟೇಬಲ್ ಸಾರ್ಟ್) ಯನ್ನು ಉತ್ಪಾದಿಸುತ್ತವೆ. ಅಂದರೆ ಸಮಾನ ಎಲಿಮೆಂಟ್ ಗಳ ಸಾಪೇಕ್ಷ ಕ್ರಮವು ಇನ್‌ಪುಟ್ ಮತ್ತು ಔಟ್‌ಪುಟ್‌ನಲ್ಲಿ ಒಂದೇ ಆಗಿರುತ್ತದೆ. ವಿಲೀನ ವಿಂಗಡಣೆಯು ವಿಭಜಿತ ಮತ್ತು ವಶಪಡಿಸಿಕೊಳ್ಳುವ (ಡಿವೈಡ್ ಅಂಡ್ ಕಾನ್ಕರ್) ಅಲ್ಗಾರಿದಮ್ ಆಗಿದೆ. ಇದನ್ನು 1945 ರಲ್ಲಿ ಜಾನ್ ವಾನ್ ನ್ಯೂಮನ್ ಕಂಡುಹಿಡಿದನು  1948 ರ ಹಿಂದೆಯೇ ಗೋಲ್ಡ್‌ಸ್ಟೈನ್ ಮತ್ತು ವಾನ್ ನ್ಯೂಮನ್‌ರ ವರದಿಯಲ್ಲಿ ಬಾಟಮ್-ಅಪ್ ವಿಲೀನ ರೀತಿಯ ವಿವರವಾದ ವಿವರಣೆ ಮತ್ತು ವಿಶ್ಲೇಷಣೆ ಕಾಣಿಸಿಕೊಂಡಿತು 

## ಅಲ್ಗಾರಿದಮ್ 
ಕಲ್ಪನಾತ್ಮಕವಾಗಿ, ಮರ್ಜ್ ಸಾರ್ಟ್ ಈ ಕೆಳಗಿನಂತೆ ಕಾರ್ಯನಿರ್ವಹಿಸುತ್ತದೆ:

# ವಿಂಗಡಿಸದ ಅರ್ರೆಯನ್ನು *n* ಸಬ್ ಅರ್ರೆ ಗಳಾಗಿ ವಿಂಗಡಿಸಿ, ಪ್ರತಿಯೊಂದೂ ಒಂದು ಎಲಿಮೆಂಟನ್ನು ಹೊಂದಿರುತ್ತದೆ (ಒಂದು ಎಲಿಮೆಂಟಿನ ಅರ್ರೆಯನ್ನು ವಿಂಗಡಿಸಲಾಗಿದೆ ಎಂದು ಪರಿಗಣಿಸಲಾಗುತ್ತದೆ).
# ಒಂದೇ ಒಂದು ಸಬ್ ಅರ್ರೆಯನ್ನು ಉಳಿದಿರುವವರೆಗೆ ಹೊಸ ವಿಂಗಡಿಸಲಾದ ಸಬ್ ಅರ್ರೆಗಳನ್ನು ಉತ್ಪಾದಿಸಲು ಸಬ್ ಅರ್ರೆಗಳನ್ನು ಪುನರಾವರ್ತಿತವಾಗಿ ವಿಲೀನಗೊಳಿಸಿ. ಇದು ವಿಂಗಡಿಸಲಾದ ಅರ್ರೆಯಾಗಿರುತ್ತದೆ.

### ಟಾಪ್-ಡೌನ್ ಅನುಷ್ಠಾನ 
```c
// Array A[] has the items to sort; array B[] is a work array.
void TopDownMergeSort(A[], B[], n)
{
    CopyArray(A, 0, n, B);           // one time copy of A[] to B[]
    TopDownSplitMerge(A, 0, n, B);   // sort data from B[] into A[]
}

// Split A[] into 2 runs, sort both runs into B[], merge both runs from B[] to A[]
// iBegin is inclusive; iEnd is exclusive (A[iEnd] is not in the set).
void TopDownSplitMerge(B[], iBegin, iEnd, A[])
{
    if (iEnd - iBegin = iEnd || A[i] <= A[j])) {
            B[k] = A[i];
            i = i + 1;
        } else {
            B[k] = A[j];
            j = j + 1;
        }
    }
}

void CopyArray(A[], iBegin, iEnd, B[])
{
    for (k = iBegin; k < iEnd; k++)
        B[k] = A[k];
}
```
ಸಂಪೂರ್ಣ ಶ್ರೇಣಿಯನ್ನು ವಿಂಗಡಿಸುವ ಮೂಲಕ ಸಾಧಿಸಲಾಗುತ್ತದೆ .

### ತಳಮಟ್ಟದ (ಬಾಟಮ್ ಅಪ್) ಅನುಷ್ಠಾನ 
## ಉಲ್ಲೇಖಗಳು
ಬೆಳ್ಳಾರಿ ಭಾಷೆ

**ಬೆಳ್ಳಾರಿ ಭಾಷೆ** ಕರ್ನಾಟಕ ಮತ್ತು ಕೇರಳದ ಪರಿಶಿಷ್ಟ ಜಾತಿಯ ಸುಮಾರು 1,000 ಬೆಳ್ಳಾರರು ಮಾತನಾಡುವ ಭಾರತದ ದ್ರಾವಿಡ ಭಾಷೆಯ ಪ್ರಭೇದವಾಗಿದೆ.  ಇದು ತುಳು ಮತ್ತು ಕೊರಗಕ್ಕೆ (ವಿಶೇಷವಾಗಿ ಹಿಂದಿನದು) ಹತ್ತಿರದಲ್ಲಿದೆ ಎಂದು ವರದಿಯಾಗಿದೆ.  ಆದರೆ ಇದು ತುಳುವಿನ ಪ್ರತ್ಯೇಕ ಭಾಷೆ ಅಥವಾ ಉಪಭಾಷೆ ಎಂದು ತಿಳಿದಿಲ್ಲ.  ಕರಾವಳಿ ಕರ್ನಾಟಕದ ಕುಂದಾಪುರ ತಾಲೂಕಿನಲ್ಲಿ ಬುಟ್ಟಿ ನೇಯುವವರ ಐವತ್ತು ಕುಟುಂಬಗಳ ಸಮುದಾಯ ವಾಸಿಸುತ್ತಿದೆ.   

## ಉಲ್ಲೇಖಗಳು ೧ 
ವರ್ಗ:ದ್ರಾವಿಡ ಭಾಷೆಗಳು
ವರ್ಗ:ಭಾರತದ ಭಾಷೆಗಳು
ವರ್ಗ:ಕರಾವಳಿ ವಿಕಿಮೀಡಿಯನ್ಸ್
ಕಾಟೇರ

ಚಿತ್ರದ ಕಥೆಯು 1970 ರ ದಶಕದ ಕರ್ನಾಟಕದ ಹಳ್ಳಿಯೊಂದರಲ್ಲಿ ನಡೆದ ನೈಜ ಘಟನೆಯಿಂದ ಪ್ರೇರಿತವಾಗಿದೆ. ಚಿತ್ರದ ಪ್ರಧಾನ ಛಾಯಾಗ್ರಹಣವು 5 ಆಗಸ್ಟ್ 2022 ರಂದು ಪ್ರಾರಂಭವಾಯಿತು ಮತ್ತು ಚಿತ್ರೀಕರಣವು ಬೆಂಗಳೂರು ಮತ್ತು ಹೈದರಾಬಾದ್‌ನ ವಿವಿಧ ಸ್ಥಳಗಳಲ್ಲಿ ನಡೆಯಿತು.

*Kaatera* 29 ಡಿಸೆಂಬರ್ 2023 ರಂದು ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಗಳಿಗೆ ಬಿಡುಗಡೆಯಾಯಿತು ಮತ್ತು 2023 ರ ಅತಿ ಹೆಚ್ಚು ಗಳಿಕೆಯ ಕನ್ನಡ ಚಲನಚಿತ್ರ ಮತ್ತು ಏಳನೇ ಅತಿ ಹೆಚ್ಚು ಗಳಿಕೆಯ ಕನ್ನಡ ಚಲನಚಿತ್ರವಾಯಿತು.
ಅಮೃತ್ ಭಾರತ್ ಎಕ್ಸ್‌ಪ್ರೆಸ್

**ಅಮೃತ್ ಭಾರತ್ ಎಕ್ಸ್ ಪ್ರೆಸ್** ಒಂದು ಯಾವುದೇ ಫ್ರಿಲ್ ಗಳಿಲ್ಲದ ಸೂಪರ್ಫಾಸ್ಟ್ ಎಕ್ಸ್ಪ್ರೆಸ್ ಸೇವೆ ಇದನ್ನು ಭಾರತೀಯ ರೈಲ್ವೆ ನಿರ್ವಹಿಸುತ್ತದೆ. ಇದು ಹವಾನಿಯಂತ್ರಿತವಲ್ಲದ, ಕಡಿಮೆ ವೆಚ್ಚದ, ಸ್ಲೀಪರ್ ಕಮ್ ಕಾಯ್ದಿರಿಸದ ಸೇವೆಯಾಗಿದ್ದು, 800 ಕಿ.ಮೀ (500  ಮೈಲಿ) ಗಿಂತ ಹೆಚ್ಚು ದೂರದಲ್ಲಿರುವ ನಗರಗಳನ್ನು ಸಂಪರ್ಕಿಸುತ್ತದೆ ಅಥವಾ ಅಸ್ತಿತ್ವದಲ್ಲಿರುವ ಸೇವೆಗಳೊಂದಿಗೆ ಪ್ರಯಾಣಿಸಲು ಹತ್ತು ಗಂಟೆಗಳಿಗಿಂತ ಹೆಚ್ಚು ಸಮಯ ತೆಗೆದುಕೊಳ್ಳುತ್ತದೆ. ಟ್ರೈನ್ಸೆಟ್ ಎರಡು ಲೋಕೋಮೋಟಿವ್ಗಳನ್ನು ಒಳಗೊಂಡಿದೆ, ಒಂದು ಎರಡೂ ಬದಿಯಲ್ಲಿ ಮತ್ತು 22 ಬೋಗಿಗಳು ಗರಿಷ್ಠ ಕಾರ್ಯಾಚರಣಾ ವೇಗವನ್ನು 110–130 ಕಿಮೀ / ಗಂ (68–81 ಮೈಲಿ) ಹೊಂದಿವೆ. ಈ ರೈಲು 1 ಜನವರಿ 2024 ರಂದು ವಾಣಿಜ್ಯ ಸೇವೆಗೆ ಪ್ರವೇಶಿಸಿತು.

## ಇತಿಹಾಸ 
ಜುಲೈ 2023 ರಲ್ಲಿ, ಭಾರತೀಯ ರೈಲ್ವೆಸ್ಲೀಪರ್ ಮತ್ತು ಸಾಮಾನ್ಯ ಸೌಲಭ್ಯಗಳೊಂದಿಗೆ ಹವಾನಿಯಂತ್ರಿತವಲ್ಲದ ರೈಲಿನ ಯೋಜನೆಗಳನ್ನು ಘೋಷಿಸಿತು. ಚೆನ್ನೈನ ಇಂಟಿಗ್ರಲ್ ಕೋಚ್ ಫ್ಯಾಕ್ಟರಿ ಪ್ರತಿ ರೈಲು ಸೆಟ್ಗೆ 65 ಕೋಟಿ ರೂಪಾಯಿ (ಯುಎಸ್ $ 8.1 ಮಿಲಿಯನ್) ವೆಚ್ಚದಲ್ಲಿ ಈ ರೈಲು ಸೆಟ್ಗಳನ್ನು ತಯಾರಿಸುತ್ತದೆ. ಮೊದಲನೆಯ ರೈಲು ಡಿಸೆಂಬರ್ 30,  2023 ರಂದು ಹಸಿರು ನಿಶಾನೆ ತೋರಿತು ಮತ್ತು 1 ಜನವರಿ 2024 ರಂದು ವಾಣಿಜ್ಯ ಸೇವೆಗೆ ಒಳಪಟ್ಟಿತು.

## ರೇಕ್ 
ಅಮೃತ್ ಭಾರತ್ ರೈಲುಗಳು ಉನ್ನತೀಕರಿಸಿದ ಹವಾನಿಯಂತ್ರಿತವಲ್ಲದ ಸೆಕೆಂಡ್ ಕ್ಲಾಸ್ ಮತ್ತು ತ್ರೀ ಟೈರ್ ಸ್ಲೀಪರ್ ಬೋಗಿಗಳನ್ನು ಹೊಂದಿದೆ. ಚೆನ್ನೈನ ಇಂಟಿಗ್ರಲ್ ಕೋಚ್ ಫ್ಯಾಕ್ಟರಿಯಲ್ಲಿ ಈ ಬೋಗಿಗಳನ್ನು ತಯಾರಿಸಲಾಗುತ್ತದೆ. ಇತರ ಭಾರತೀಯ ರೈಲುಗಳಿಗೆ ವ್ಯತಿರಿಕ್ತವಾಗಿ, ಈ ರೈಲುಗಳು ಎರಡೂ ತುದಿಗಳಲ್ಲಿ ಪುಶ್-ಪುಲ್ ಸಂರಚನೆಯಲ್ಲಿ ಲೋಕೋಮೋಟಿವ್ ಅನ್ನು ಹೊಂದಿರುತ್ತವೆ, ಇದು ಉತ್ತಮ ವೇಗವರ್ಧನೆ ಮತ್ತು ದಿಕ್ಕು ಹಿಮ್ಮುಖಗಳಲ್ಲಿ ಕಡಿಮೆ ತಿರುವಿನ ಸಮಯವನ್ನು ಶಕ್ತಗೊಳಿಸುತ್ತದೆ. ಈ ರೈಲುಗಳು ಚಿತ್ತರಂಜನ್ ಲೊಕೊಮೊಟಿವ್ ವರ್ಕ್ಸ್‌ನಿಂದ ತಯಾರಿಸಲ್ಪಟ್ಟ ಕಂಪನ ನಿರೋಧಕ ಎಂಜಿನ್‌ಗಳೊಂದಿಗೆ ಎರಡು WAP-5 ಲೋಕೋಮೋಟಿವ್‌ಗಳಿಂದ ಚಾಲಿತವಾಗುತ್ತವೆ.

ಪ್ರತಿ ರೈಲು-ಸೆಟ್ 22 ಕೋಚ್‌ಗಳನ್ನು ಒಳಗೊಂಡಿದೆ: 12 3-ಟೈಯರ್ ಸ್ಲೀಪರ್ ಕ್ಲಾಸ್, 8 ಎರಡನೇ ದರ್ಜೆ ಮತ್ತು 2 ಲಗೇಜ್ ಕೋಚ್‌ಗಳು. ಕೋಚ್‌ಗಳಲ್ಲಿ ಎಲೆಕ್ಟ್ರಿಕ್ ಔಟ್‌ಲೆಟ್‌ಗಳು, ರೀಡಿಂಗ್ ಲೈಟ್‌ಗಳು, ಸಿಸಿಟಿವಿ ಕ್ಯಾಮೆರಾಗಳು, ಬಯೋ-ವ್ಯಾಕ್ಯೂಮ್ ಟಾಯ್ಲೆಟ್‌ಗಳು, ಸೆನ್ಸಾರ್ ಆಧಾರಿತ ನೀರಿನ ಟ್ಯಾಪ್‌ಗಳು ಮತ್ತು ಪ್ರಯಾಣಿಕರ ಮಾಹಿತಿ ವ್ಯವಸ್ಥೆಯನ್ನು ಅಳವಡಿಸಲಾಗಿದೆ. ರೈಲು ಪ್ರಾರಂಭ ಮತ್ತು ನಿಲುಗಡೆಯ ಸಮಯದಲ್ಲಿ ಆಘಾತಗಳನ್ನು ತಪ್ಪಿಸಲು ಈ ರೈಲುಗಳು ಅರೆ-ಶಾಶ್ವತ ಜೋಡಿಗಳನ್ನು ಹೊಂದಿರುತ್ತವೆ ಮತ್ತು ಸ್ಥಿರತೆ ಮತ್ತು ಸುರಕ್ಷತೆಗೆ ಅನುಕೂಲವಾಗುವಂತೆ ಸಂಪೂರ್ಣವಾಗಿ ಮುಚ್ಚಿದ ವೆಸ್ಟಿಬುಲ್ ಗಳನ್ನು ಹೊಂದಿರುತ್ತವೆ. ಈ ರೈಲುಗಳು ಗಂಟೆಗೆ 130 ಕಿ.ಮೀ ವೇಗದಲ್ಲಿ ಚಲಿಸಲಿವೆ.

## ಸೇವೆಗಳು 
ಅಯೋಧ್ಯೆ ಧಾಮ್ ಜಂಕ್ಷನ್ ನಿಂದ ಡಿಸೆಂಬರ್ 30, 2023 ರಂದು, ಪ್ರಧಾನ ಮಂತ್ರಿಗಳು ಶ್ರೀ ನರೇಂದ್ರ ಮೋದಿ ಯವರಿಂದ ರೈಲಿಗೆ ಹಸಿರು ನಿಶಾನೆ ತೋರಿಸಲಾಯಿತು. ಮೊದಲ ವಾಣಿಜ್ಯ ಸೇವೆ 1 ಜನವರಿ 2024 ರಂದು ಪ್ರಾರಂಭವಾಯಿತು.

## ಸಹ ನೋಡಿ 
* ಭಾರತದಲ್ಲಿ ಸೂಪರ್‌ಫಾಸ್ಟ್ ಎಕ್ಸ್‌ಪ್ರೆಸ್ ರೈಲುಗಳು
* ವಂದೇ ಭಾರತ್ ಎಕ್ಸ್‌ಪ್ರೆಸ್
* RapidX

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು
ಕುಂಡು (ಉಪನಾಮ)

**ಕುಂಡು** ಎಂಬುದು ಬಂಗಾಳಿ ಕಾಯಸ್ಥ, ತೇಲಿ ಮತ್ತು ಭಾರತ ಹಾಗೂ ಬಾಂಗ್ಲಾದೇಶದ ಇತರ ಕೆಲವು ಸಮುದಾಯಗಳಲ್ಲಿ ಕಂಡುಬರುವ ಸಾಮಾನ್ಯ ಬಂಗಾಳಿ ಹಿಂದೂ ಉಪನಾಮವಾಗಿದೆ.

## ಇತಿಹಾಸ 
ಕುಂಡು ಎಂಬ ಉಪನಾಮವು ಬಂಗಾಳದಲ್ಲಿನ, ಬಂಗಾಳಿ ಕಾಯಸ್ಥರಲ್ಲಿ ಕಂಡುಬರುತ್ತದೆ. ಇತಿಹಾಸಕಾರ ತೇಜ್ ರಾಮ್ ಶರ್ಮಾ ಅವರು ಕುಂಡು ಎಂಬ ಉಪನಾಮವು "ಈಗ ಬಂಗಾಳದ ಕಾಯಸ್ಥರಿಗೆ ಸೀಮಿತವಾಗಿದೆ" ಎಂದು ಉಲ್ಲೇಖಿಸುತ್ತಾರೆ. ಅವರು ಗುಪ್ತರ ಕಾಲದ ಆರಂಭಿಕ ಶಾಸನಗಳಲ್ಲಿ ಅಂತಹ ಕಾಯಸ್ಥ ಉಪನಾಮಗಳಲ್ಲಿ ಕೊನೆಗೊಳ್ಳುವ ಬ್ರಾಹ್ಮಣರ ಹೆಸರನ್ನು ಉಲ್ಲೇಖಿಸುತ್ತಾ ಈ ಮಾತನ್ನು ಹೇಳುತ್ತಾರೆ.

### ಬಂಗಾಳಿಗಳು 
"ಗುಪ್ತರ ಕಾಲದಲ್ಲಿ, ಕಾಯಸ್ಥರು ಬಂಗಾಳದಲ್ಲಿ ಒಂದು ಪ್ರತ್ಯೇಕ ಜಾತಿಯಾಗಿ ಅಭಿವೃದ್ಧಿ ಹೊಂದಿರಲಿಲ್ಲ, ಆದಾಗ್ಯೂ ಕಾಯಸ್ಥರ  ಕಚೇರಿಯನ್ನು ಅವಧಿಯ ಆರಂಭದ ಮೊದಲು ಸ್ಥಾಪಿಸಲಾಗಿತ್ತು, ಇದಕ್ಕೆ ಸಮಕಾಲೀನ ಸ್ಮೃತಿಗಳೇ ಸಾಕ್ಷಿಯಾಗಿದೆ" ಎಂದು ಭಾರತೀಯ ಇತಿಹಾಸಕಾರ ತೇಜ್ ರಾಮ್ ಶರ್ಮಾ ಹೇಳುತ್ತಾರೆ. ಅವರು ಹೀಗೆ ಹೇಳುತ್ತಾ,

## ಪ್ರಮುಖರು 
* ಕುಂಡು, ಭಾರತೀಯ ವಿಜ್ಞಾನಿ
* ಕುಂಡು, ಬಾಂಗ್ಲಾದೇಶದ ಕಲಾವಿದ, ಶಿಲ್ಪಿ ಮತ್ತು ಉದ್ಯಮಿ
* ಕುಂಡು, ಭಾರತೀಯ ಕ್ರಿಕೆಟಿಗ
* ಕುಂಡು, ಭಾರತೀಯ ಕ್ರಿಕೆಟಿಗ
* ಕುಂಡು, ಭಾರತೀಯ ನಟಿ
* ಕುಂಡು, ಭಾರತೀಯ ಕುಸ್ತಿಪಟು

## ಉಲ್ಲೇಖಗಳು 
## ಸಹ ನೋಡಿ 
* ಕಾಯಸ್ಥ

ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಗಯಾಸುರ

**ಗಯಾಸುರ** ತ್ರೇತಾಯುಗದಲ್ಲಿ ವಾಸಿಸುತ್ತಿದ್ದ ಬಬ್ಬ ಅಸುರ. *ಭಾಗವತ ಪುರಾಣ* ಮತ್ತು *ವಾಯು ಪುರಾಣದಂತಹ* ಹಿಂದೂ ಗ್ರಂಥಗಳಲ್ಲಿ ಇತನನ್ನು ಉಲ್ಲೇಖಿಸಲಾದ. ಹಿಂದೂ ಸಾಹಿತ್ಯದ ಪ್ರಕಾರ, ಇತನು ಭಾರತದ ಇಂದಿನ ಬಿಹಾರದ ಮಗಧದಲ್ಲಿ ವಾಸಿಸುತ್ತಿದ್ದನು ಎಂದು ಪರಿಗಣಿಸಲಾಗಿದೆ.

ದಂತಕಥೆಯ ಪ್ರಕಾರ, ಅವನು ತ್ರಿಪುರಾಸುರನ ಮಗ ಮತ್ತು ಅವನ ತಂದೆಯಂತೆಯೇ ಇತನು ಕೂಡ ನಾರಾಯಣನ  ಭಕ್ತನಾಗಿದ್ದನು.  ಭಾರತದ ಬಿಹಾರ ರಾಜ್ಯದಲ್ಲಿರುವ ಆಧುನಿಕ ನಗರವಾದ ಗಯಾ, ಗಯಾಸುರನಿಂದ ಹೆಸರನ್ನು ಪಡೆದುಕೊಂಡಿದೆ.

## ದಂತಕಥೆ 
ಗಯಾಸುರ ತ್ರಿಪುರಾಸುರನ ಮಗ. ತ್ರಿಪುರಾಸುರನು ಶಿವನ ಕೈಯಲ್ಲಿ ಕೊಲ್ಲಲ್ಪಟ್ಟ ನಂತರ ಅವನು ತನ್ನ ತಂದೆಯ ನಂತರ ರಾಜನಾದನು. ಗಯಾಸುರ ಒಮ್ಮೆ ತನ್ನ ತಂದೆಯ ಹತ್ಯೆಗೆ ಸೇಡು ತೀರಿಸಿಕೊಳ್ಳಲು *ದೇವಲೋಕದ* ಮೇಲೆ ದಾಳಿ ಮಾಡಿದ. ಅವರ ಜನನದ ನಂತರ, ಅವರು ಧ್ಯಾನ ಮಾಡಲು ಇಂದಿನ ಕಾಶ್ಮೀರ ಪ್ರದೇಶದ  ಕೋಲಾಹಲ ಪರ್ವತಗಳಿಗೆ ಹೋದರು. ಅವನ ತೀವ್ರ ತಪಸ್ಸಿನಿಂದ ಇಂದ್ರ ಮತ್ತು ಇತರ ದೇವತೆಗಳು ಭಯಭೀತರಾದರು. ದೇವತೆಗಳು ವಿಷ್ಣುವಿನ ಬಳಿಗೆ ಬಂದು ಗಯಾಸುರನ ಮುಂದಿನ ಧ್ಯಾನವನ್ನು ನಿಲ್ಲಿಸುವಂತೆ ಕೇಳಿಕೊಂಡರು. ವಿಷ್ಣುವು ಗಯಾಸುರನನ್ನು ತನ್ನ ತಪಸ್ಸಿಗೆ ಪ್ರತಿಯಾಗಿ ವರವನ್ನು ನೀಡುವ ಮೂಲಕ ಅವನ *ತಪಸ್ಸನ್ನು* ಅಂತ್ಯಗೊಳಿಸಲು ಒಂದು ಉಪಾಯವನ್ನು ಯೋಚಿಸಿದನು. ಅವನು ಇತರ ದೇವತೆಗಳ ಜೊತೆಯಲ್ಲಿ ಗಯಾಸುರನ ಮುಂದೆ ಕಾಣಿಸಿಕೊಂಡು ಅವನಿಗೆ ಯಾವ ವರವನ್ನು ಬೇಕು ಎಂದು ಕೇಳಿದನು. ಅಸುರನು ಅಮರತ್ವವನ್ನು ಬೇಡಿದನು ಮತ್ತು ಅವನು ಕೇವಲ *ತ್ರಿಮೂರ್ತಿಗಳಿಂದ* ( ಬ್ರಹ್ಮ, ವಿಷ್ಣು ಮತ್ತು ಶಿವನ ತ್ರಿಮೂರ್ತಿಗಳಿಂದ) ಕೊಲ್ಲಲ್ಪಡಬೇಕೆಂದು ಕೇಳಿದನು.

ವರದಿಂದ ಧೈರ್ಯಗೊಂಡ ಅವರು ಇತರ ದೇವರುಗಳ ವಿರುದ್ಧ ಘೋರ ದೌರ್ಜನ್ಯವನ್ನು ಮಾಡಲು ಪ್ರಾರಂಭಿಸಿದರು. *ತ್ರಿಮೂರ್ತಿಗಳು* ಗಯಾಸುರನ ವರ್ತನೆಯನ್ನು ಗಮನಿಸಿದರು ಮತ್ತು ಅಂತಿಮವಾಗಿ ಅವನನ್ನು ಶಿಕ್ಷಿಸಲು ನಿರ್ಧರಿಸಿದರು. ಅವರು ಬ್ರಾಹ್ಮಣರ ರೂಪವನ್ನು ತೆಗೆದುಕೊಂಡು ಗಯಾಸುರನನ್ನು ಎದುರಿಸಿದರು ಮತ್ತು ಅವನ ದೇಹದ ಮೇಲೆ *ಯಜ್ಞ* (ಯಜ್ಞ) ಮಾಡಲು ಬಯಸುತ್ತಾರೆ. ಗಯಾಸುರನು ಯಜ್ಞಕ್ಕೆ ಬಲಿಪೀಠವಾಗಿ ಸೇವೆ ಸಲ್ಲಿಸಲು ಒಪ್ಪಿಕೊಂಡ ತಕ್ಷಣ, ಅವನು ತನ್ನ ದೇಹದ ಗಾತ್ರವನ್ನು ತೀವ್ರವಾಗಿ ಹೆಚ್ಚಿಸಿದನು. ಅವನ ತಲೆಯು ತಕ್ಷಣವೇ ಬಿದ್ದುಹೋಯಿತು,  ಬ್ರಹ್ಮ ಮತ್ತು ಇತರ ದೇವರುಗಳು ಅವನ ತಲೆಯಿಲ್ಲದ ದೇಹದ ಮೇಲೆ ಆಚರಣೆಯನ್ನು ಮಾಡಲು ಮುಂದಾದರು.  ಆಚರಣೆಯ ಮುಕ್ತಾಯದ ನಂತರವೂ, ಗಯಾಸುರನು ಬಲಿಯಾಗಲಿಲ್ಲ ಮತ್ತು ಅಂತಿಮವಾಗಿ ವಿಷ್ಣುವಿನಿಂದಲೇ ಕೊಲ್ಲಬೇಕಾಯಿತು. ವಿಷ್ಣು ಆತನ *ಸುದರ್ಶನ ಚಕ್ರದ* ಸಹಾಯದಿಂದ ಗಯಾಸುರನ ದೇಹವನ್ನು ಮೂರು ತುಂಡುಗಳಾಗಿ ಕತ್ತರಿಸಿದನು. ಅವನ ತಲೆಯು ಇಂದಿನ ನಗರವಾದ ಗಯಾದಲ್ಲಿ ವಿಷ್ಣುಪಾದ ದೇವಸ್ಥಾನದಲ್ಲಿ ( ವಿಷ್ಣುವಿಗೆ ಸಮರ್ಪಿತವಾಗಿದೆ) ಬಿದ್ದಿತು ಮತ್ತು ಇದನ್ನು *ಸಿರೋಗಯಾ* (ಗಯಾದ ಬೆಳಗಿನ ಮುಖ್ಯಸ್ಥ) ಎಂದು ಕರೆಯಲಾಯಿತು. ಅವರ ಹೊಕ್ಕುಳ ಇಂದಿನ ಒರಿಸ್ಸಾದ ಜಜ್‌ಪುರ ನಗರವನ್ನು ಬಿರಾಜ ದೇವಸ್ಥಾನದಲ್ಲಿ ( ಬ್ರಹ್ಮನಿಗೆ ಸಮರ್ಪಿತವಾಗಿದೆ) ತಲುಪಿತು ಮತ್ತು ಇದನ್ನು *ನಾಭಿಗಯಾ* (ಗಯಾದ ಹೊಕ್ಕುಳ ಹೊಕ್ಕುಳ) ಎಂದು ಕರೆಯಲಾಯಿತು. ಆದರೆ ಅವರ ಪಾದಗಳು ಇಂದಿನ ಆಂಧ್ರಪ್ರದೇಶದ ಪಿಠಾಪುರಂ ನಗರವನ್ನು ಶ್ರೀ ಕುಕ್ಕುಟೇಶ್ವರ ಸ್ವಾಮಿ ದೇವಸ್ಥಾನದಲ್ಲಿ ಇದೆ.

## ಉಲ್ಲೇಖಗಳು 
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಕೊಲಾಮಿ ಭಾಷೆ

**ಕೊಲಾಮಿ** (ವಾಯುವ್ಯ ಕೊಲಾಮಿ/ಆಗ್ನೇಯ ಕೊಲಾಮಿ) **ಕೊಲವ** ಎಂದೂ ಕರೆಯಲ್ಪಡುವ ಇದು ಭಾರತದ ಮಹಾರಾಷ್ಟ್ರ ಮತ್ತು ತೆಲಂಗಾಣ ರಾಜ್ಯಗಳಲ್ಲಿ ಮಾತನಾಡುವ ಬುಡಕಟ್ಟು ಮಧ್ಯ ದ್ರಾವಿಡ ಭಾಷೆಯಾಗಿದೆ.  ಇದು ಕೊಲಾಮಿ-ನಾಯ್ಕಿ ಭಾಷೆಗಳ ಗುಂಪಿನ ಅಡಿಯಲ್ಲಿ ಬರುತ್ತದೆ. ಇದು ಅತ್ಯಂತ ವ್ಯಾಪಕವಾಗಿ ಮಾತನಾಡುವ ಮಧ್ಯ ದ್ರಾವಿಡ ಭಾಷೆಯಾಗಿದೆ. 

ಮಹಾರಾಷ್ಟ್ರ ಮತ್ತು ಆಂಧ್ರಪ್ರದೇಶಗಳ ವರ್ಧಾ, ಯೋತ್‍ಮಾಲ್, ಅದಿಲಾಬಾದ್ ಮತ್ತು ಮಹಾರಾಷ್ಟ್ರದ ಚಂದ ಮೊದಲಾದ ಜಿಲ್ಲೆಗಳಲ್ಲಿ ಕೊಲಾಮಿಗಳು ಬಳಸುತ್ತಿರುವ ಒಂದು ದ್ರಾವಿಡಭಾಷೆ. 1951ರ ಭಾರತ ಜನಗಣತಿಯ ಪ್ರಕಾರ ಈ ಭಾಷೆಯನ್ನಾಡುವ ಜನಸಂಖ್ಯೆ 45,000. ಇದಕ್ಕೆ ಸಂಬಂಧಿಸಿದಂತೆ ಅನೇಕ ಉಪಭಾಷೆಗಳಿವೆ. ಆದರೆ ಎಷ್ಟು ಉಪಭಾಷೆಗಳಿವೆ, ಎಷ್ಟರಮಟ್ಟಿಗೆ ಕೊಲಾಮಿಯಿಂದ ಅವು ಭಿನ್ನವಾಗಿವೆ ಎಂಬುದನ್ನು ಇನ್ನೂ ಹೆಚ್ಚಿನ ಸಂಶೋಧನೆ ನಡೆಸಿ ನಿರ್ಧರಿಸಬೇಕಾಗಿದೆ. ದೊರೆತಿರುವ ಸಾಮಗ್ರಿಯಲ್ಲಿ ಅಧಿಕೃತ ಮತ್ತು ಅಧಿಕ ಪರಿಮಾಣದ್ದೆನ್ನಬಹುದಾದುದನ್ನು ವರ್ಧಾ ಜಿಲ್ಲೆಯಿಂದ ಸಂಗ್ರಹಿಸಲಾಗಿದೆ.

ಟಿ.ಬರೊ ಮತ್ತು ಎಮೆನೊ ಅವರ ಕೋಶದಲ್ಲಿ ಅದಿಲಾಬಾದಿನ ಕಿನ್ವತ್‍ನಲ್ಲಿ ಸಂಗ್ರಹಿಸಲಾದ ಕೈಕಿ ಎಂಬ ಭಾಷೆಯನ್ನು ಪ್ರತ್ಯೇಕ ಭಾಷೆಯೆಂದೇ ಹೇಳಲಾಗಿದೆ. ಆದರೆ ಇದನ್ನು ಕೊಲಾಮಿಯ ಉಪಭಾಷೆಯಾದ ನಾಯ್ಕಿ ಎಂದು ಪರಿಗಣಿಸಬೇಕೆಂದು ಈಚಿನ ಸಂಶೋಧನೆಗಳು ತೋರಿಸಿವೆ.

ಕೊಲಾಮಿ ಭಾಷೆಯನ್ನು ನಾಯ್ಕಿ, ಪರ್ಜಿ ಮತ್ತು ಗದಬ ಉಪಭಾಷೆಗಳೊಂದಿಗೆ ಸೇರಿಸಿ ದ್ರಾವಿಡಭಾಷಾ ಪರಿವಾರದಲ್ಲಿ ಉಪಪರಿವಾರವನ್ನಾಗಿ ಮಾಡಿ ಕೊಲಾಮಿ- ಪರ್ಜಿ ಎಂದು ಕರೆದಿದ್ದಾರೆ. ಈ ಭಾಷೆಯಲ್ಲಿ ಕಂಡುಬರುವ ಕೆಲವು ವಿಶಿಷ್ಟ ಲಕ್ಷಣಗಳು ಇವು : (1) ಮೂಲ ದ್ರಾವಿಡಭಾಷೆಯ * ರ >ದ (* > ಜ) ಆಗಿರುವುದು, (2) ನಾಮಪದಗಳಲ್ಲಿ ಬಹುವಚನ ಪ್ರತ್ಯಯಗಳ ಬೆಳೆವಣಿಗೆ ಮತ್ತು (3) 2 ರಿಂದ 4 ರ ವರೆಗಿನ ಸಂಖ್ಯಾವಾಚಿಗಳಲ್ಲಿನ ತ್ರಿಲಿಂಗ ಪದ್ಧತಿ. ಈ ಉಪಪರಿವಾರ ತೆಲುಗು ಭಾಷೆಯನ್ನೊಳಗೊಂಡ ಮಧ್ಯದ್ರಾವಿಡಭಾಷಾ ಗುಂಪಿಗೆ ಸೇರುತ್ತದೆ. ಮೂಲ ದ್ರಾವಿಡದ *ಣ > ನ  ಮತ್ತು * ಳ >ಲ ಗಳ ಪರಿವರ್ತನೆ ಮತ್ತು * ಅವನ್ರು (ದಕ್ಷಿಣ ದ್ರಾವಿಡ ಭಾಷೆಗಳ *ಅವನ್ ರೂಪಕ್ಕೆ ವಿರುದ್ಧವಾದ) ರೂಪದ ನಿರ್ದೇಶಕ ಸರ್ವನಾಮಗಳಲ್ಲಿನ ಪುಲ್ಲಿಂಗ ಏಕವಚನದ ಬೆಳೆವಣಿಗೆಗಳು ಈ ಗುಂಪಿನ ವಿಶಿಷ್ಟ ಲಕ್ಷಣಗಳು. ನಿರ್ದೇಶಕ ಸರ್ವನಾಮದ ಪುಲ್ಲಿಂಗ ಏಕವಚನದ ಈ ರೂಪಗಳೇ ಕೊಲಾಮಿಯ ವಿಶಿಷ್ಟರೂಪಗಳು. ಇದಕ್ಕೆ ಸಂವಾದಿಯಾಗಿ ನಾಯ್ಡಿ ಉಪಭಾಷೆಯು `ಅವೆನ್ದ್ (ಚಿvಟಿಜ ) ಮತ್ತು ಇತರ ಉಪಭಾಷೆಗಳು ವ್ನ್-ಮ್ ಮತ್ತು ಅಮ್ ರೂಪಗಳನ್ನು ಹೊಂದಿವೆ.

ಕೊಲಾಮಿ ಭಾಷೆ ತೆಲುಗು ಮತ್ತು ಮರಾಠಿ ಭಾಷೆಗಳಿಂದ ಸಾಕಷ್ಟು ಶಬ್ದಗಳನ್ನು ಎರವಲು ಪಡೆದಿದೆ. ವರ್ಧಾ ಉಪಭಾಷೆಯಿಂದ ಸಂಗ್ರಹಿಸಿರುವ ಶಬ್ದಗಳಲ್ಲಿ 35% ಭಾಗ ಮರಾಠಿ ಮೂಲದವು.

ಸಾತುಪತಿ ಪ್ರಸನ್ನ ಶ್ರೀಗಳು ಭಾಷೆಯೊಂದಿಗೆ ಬಳಸಲು ವಿಶಿಷ್ಟವಾದ ಲಿಪಿಯನ್ನು ಅಭಿವೃದ್ಧಿಪಡಿಸಿದ್ದಾರೆ.

## ವರ್ಗೀಕರಣ 
ಕೊಲಾಮಿ ಭಾಷೆಯನ್ನು ಕೇಂದ್ರ ದ್ರಾವಿಡ ಭಾಷೆ ಎಂದು ವರ್ಗೀಕರಿಸಲಾಗಿದೆ.  ಇದು ಮಹಾರಾಷ್ಟ್ರ ರಾಜ್ಯದ ದ್ರಾವಿಡ ಭಾಷೆ ಎಂದು ಪ್ರಸಿದ್ಧವಾಗಿದೆ. ತೆಲುಗು ಮತ್ತು ಗೊಂಡಿಯಂತಹ ದಕ್ಷಿಣ ಮಧ್ಯ ದ್ರಾವಿಡ ಭಾಷೆಗಳಿಂದ ಚೆನ್ನಾಗಿ ಪ್ರಭಾವಿತವಾಗಿದೆ.  ಇದು ಬುಡಕಟ್ಟು ದ್ರಾವಿಡ ಭಾಷೆಯಾಗಿದೆ.

## ಗುಣಲಕ್ಷಣಗಳು 
ಕೊಲಾಮಿಯು ಪುರುಷ ಅಥವಾ ಪುಲ್ಲಿಂಗವಲ್ಲದ ಎರಡು-ಲಿಂಗ ವ್ಯವಸ್ಥೆಯನ್ನು ಹೊಂದಿದೆ.  ಕೊಲಾಮಿ ತನ್ನ ಪೂರ್ವಜವಾದ ಪ್ರೊಟೊ-ದ್ರಾವಿಡದಿಂದ ದೂರವಿದ್ದು, ಮಹತ್ವಾಕಾಂಕ್ಷೆಯ ನಿಲುಗಡೆಗಳನ್ನು ಅಭಿವೃದ್ಧಿಪಡಿಸಿದೆ.

## ಧ್ವನಿಶಾಸ್ತ್ರ 
### ಸ್ವರಗಳು 
### ವ್ಯಂಜನಗಳು 
## ಮಾದರಿ ಪಠ್ಯ 
ವಿಕ್ಷನರಿಯಲ್ಲಿ  ಸಹ ನೋಡಿ.

## ಉಲ್ಲೇಖಗಳು 
ವರ್ಗ:ದ್ರಾವಿಡ ಭಾಷೆಗಳು
ವರ್ಗ:ಭಾರತೀಯ ಭಾಷೆಗಳು
ವರ್ಗ:ಭಾಷೆಗಳು
ವರ್ಗ:ಕರಾವಳಿ ವಿಕಿಮೀಡಿಯನ್ಸ್
ಹೃದಯಾಘಾತಕ್ಕೆ ಪ್ರಥಮ ಚಿಕಿತ್ಸೆ

ಹೃದಯದ ಒಂದು ಭಾಗದಲ್ಲಿ ರಕ್ತಪರಿಚಲನೆ ಸಂಪೂರ್ಣವಾಗಿ ತಡೆಗಟ್ಟಲ್ಪಟ್ಟ ಮೇಲೆ ಉಂಟಾಗುವ ನಿರ್ಜೀವತ್ವದ ಫಲವಾಗಿ ಹೃದಯಕ್ಕೆ ಆದ ಪೆಟ್ಟು ನೋವಿನ ರೂಪದಲ್ಲಿ ಕಾಣಿಸಿಕೊಳ್ಳುತ್ತದೆ. ನೋವೇ ಅತ್ಯಂತ ಪ್ರಮುಖವಾಗಿ ತೇಲಿಬರುವ ಗುಣಲಕ್ಷಣ. ಇದರೊಡನೆ ಅನೇಕ ಬಾರಿ ರಕ್ತಪರಿಚಲನೆಯ ಕುಸಿತ ಅಥವಾ ಹೃದಯದ ಸೋಲುವಿಕೆಯ ಗುಣಲಕ್ಷಣಗಳು ತೋರಿಬರಬಹುದು.

ಹೃದಯಾಘಾತದಲ್ಲಿ ತೋರಿಬರುವ ನೋವಿನ ವೇದನೆ ಯಾವುದೇ ದೈಹಿಕ ಚಟುವಟಿಕೆಗಳಿಗೆ ನೇರ ಸಂಬಂಧವಿರುವುದಿಲ್ಲ. ದಿನದ ಯಾವ ಕಾಲದಲ್ಲಿ ಬೇಕಾದರೂ ಅದು ಕಾಣಿಸಿಕೊಳ್ಳಬಹುದು. ರಾತ್ರಿ ಮಲಗಿದ ವ್ಯಕ್ತಿ ನೋವಿನ ಬಾಧೆಯಿಂದ ಎಚ್ಚರಗೊಳ್ಳಬಹುದು. ನೋವಿನಿಂದ ಪ್ರಾರಂಭವಾದ ಗುಣಲಕ್ಷಣ ಎದೆಯಲ್ಲಿ ಕಸಿವಿಸಿಯಾದಂತೆ ತೋರಿ ತೀವ್ರವಾಗಿ ನೋವಿನ ಬಾಧೆ ವಿಪರೀತವಾಗುತ್ತದೆ. ನೋವು ತುಂಬಾ ತೀವ್ರವಾಗಿ ಬಹಳ ಹೊತ್ತು ಶಮನವಾಗದೆ ಉಳಿದಿರುತ್ತದೆ.

ಎದೆನೋವಿನ ಕರಾಳ ಹಿಡಿತಕ್ಕೆ ಸಿಲುಕಿ ಅದರ ವೇದನೆಯಿಂದ ರೋಗಿ ನಿಶ್ಚಲವಾಗಿ ಬಿದ್ದುಕೊಳ್ಳಬಹುದು. ಅಥವಾ ಕುಳಿತಲ್ಲಿ ಕುಳ್ಳಿರದೆ ಒದ್ದಾಡುತ್ತ ಅನೇಕಬಾರಿ ಪಕ್ಕಗಳನ್ನು ಬದಲಾಯಿಸುತ್ತ ಇರಬಹುದು. ಈ ಯಾವ ಕ್ರಿಯೆಗಳೂ ನೋವನ್ನು ಕಡಿಮೆ ಮಾಡುವುದಿಲ್ಲ.

ಕೆಲವು ಬಾರಿ ನೋವು ಇಲ್ಲದೆ ಏಕಾಏಕಿ ಉಬ್ಬಸ ಬಂದು ರೋಗಿ ಏದುಸಿರುಬಿಡುತ್ತ ಬಿದ್ದು ಹೋಗಬಹುದು. ದೇಹವೆಲ್ಲ ಬೆವರು ಹನಿಗಳಿಂದ ತುಂಬಿ ಮುಖ ಬಿಳಿಚಿಕೊಂಡಾಗ ಏಕಾಏಕಿ ಪ್ರಾಣಪಕ್ಷಿ ಹಾರಿಹೋಗುವ ಭಯ ಮನುಷ್ಯನಲ್ಲಿ ಉತ್ಪತ್ತಿಯಾಗುತ್ತದೆ. ಹೊಟ್ಟೆಯ ಮೇಲೂ ತೇಲಿ ಬರುವ ಈ ನೋವು ಅನೇಕ ಬಾರಿ ಜಠರದ ಹುಣ್ಣು (ಪೆಪ್ಟಿಕ್ ಅಲ್ಸರ್), ಪಿತ್ತಕೋಶದ ಉರಿ (ಕೇಲೆಸಿಸ್ಟೃಟಸ್) ಅಥವಾ ಮೇದೋಜೀರಕದ ಉರಿಯಂತೆ ತೋರಿಬರುವುದು. ಎದೆಯ ಎಡಭಾಗದಲ್ಲಿ ಉದ್ಭವವಾಗುವ ನೋವು ಗದ್ದದವರೆಗೆ ಹರಡಬಹುದು. ಎಡಭುಜಕ್ಕೆ ಹಬ್ಬಿ ಅಲ್ಲಿಂದ ಕೈಯವರೆಗೂ ಇಳಿಯಬಹುದು.

ನೋವಿನಿಂದ ಬಿಳಿಚಿಕೊಂಡ ರೋಗಿಯಲ್ಲಿ ನಾಡಿ ಬಡಿತ ತೀವ್ರಗೊಳ್ಳುವುದು. ರಕ್ತದ ಒತ್ತಡ ಕೆಳಗಿಳಿಯುವುದು.

ಹೃದಯಾಘಾತವಾದ ಮೇಲೆ ರೋಗಿಯ ಚಿಕಿತ್ಸೆಯನ್ನು ಮಾಡುವಾಗ ಪ್ರಥಮ ಚಿಕಿತ್ಸೆಯಾಗಿ ತೀವ್ರತರನಾದ ನೋವಿನ ಬಾಧೆಯನ್ನು ಶಮನ ಮಾಡುವುದು. ಹೃದಯದ ಕೆಲಸವನ್ನು ಕಡಿಮೆ ಮಾಡಿ ಪೂರ್ಣ ವಿಶ್ರಾಂತಿಯನ್ನು ನೀಡುವುದು ಮತ್ತು ಮುಂದಿನ ಚಿಕಿತ್ಸೆಗಾಗಿ ಕೂಡಲೇ ಆಸ್ಪತ್ರೆಗೆ ಸಾಗಿಸುವುದು.

ಹೃದಯಾಘಾತವಾದ ರೋಗಿಗಳನ್ನು ಸೌಮ್ಯ ಮತ್ತು ತೀವ್ರತೆರನೆಂದು ಪರಿಗಣಿಸಿದರೂ, ರೋಗಿಯ ಚಿಕಿತ್ಸಾ ವಿಧಾನದಲ್ಲಿ ಮಾತ್ರ ಒಂದೇ ರೀತಿಯ ಗಮನ ಕೊಡಬೇಕು. ತೀವ್ರತೆರನಾದ ಆಘಾತ ಜೀವನದ ಉಳಿವಿಕೆಗೆ ಅಪಾಯಕಾರಿಯಾದುದರಿಂದ ಹೆಚ್ಚು ಆಸ್ಥೆ ತೋರಿಸಬೇಕಾದರೂ, ಸೌಮ್ಯವೆಂದು ಪರಿಗಣಿಸಲ್ಪಟ್ಟ ಆಘಾತವೂ ತೀವ್ರತೆರನಾಗಬಹುದಾದುದರಿಂದ ಅಥವಾ ತೊಡಕುಗಳು ಉದ್ಭವಿಸುವ ಸಂಭವವಿರುವುದರಿಂದ ಚಿಕಿತ್ಸೆಯಲ್ಲಿ ಯಾವುದೇ ವ್ಯತ್ಯಾಸವನ್ನು ತೋರಿಸುವಂತಿಲ್ಲ.

ಹೃದಯವು ಅರಕ್ತತೆಯಿಂದ ತನಗಾದ ಪೆಟ್ಟನ್ನು ತೀವ್ರತೆರನಾದ ನೋವಿನ ಮೂಲಕ ಸೂಚಿಸುತ್ತದೆ. ರೋಗದ ಆದಿಭಾಗದಲ್ಲಿ ವಿಪರೀತ ನೋವಿನಿಂದ ವಿಶ್ರಾಂತಿ ಇಲ್ಲವೆ ಚಡಪಡಿಸುತ್ತಿರುವ ಅಥವಾ ಉಸಿರಾಟದ ತೀವ್ರತರ ತೊಂದರೆಯನ್ನು ಅನುಭವಿಸುತ್ತಿರುವ ರೋಗಿಯನ್ನು ನೋವಿನಿಂದ ರಕ್ಷಿಸುವುದು ಆದ್ಯ ಕರ್ತವ್ಯವಾಗಿದೆ.

# ಅಫೀಮಿನ ಸತ್ವಾಂಶದಿಂದ ಸಿದ್ಧಪಡಿಸಿದ ಮಾರ್ಫಿನ್, ಪೆಥಿಡಿನ್, ಇಲ್ಲವೆ ಮೆಪೆಂಡಿನ್ ಅಥವಾ ಪೆಂಟಜೇಸಿನ್ ಚುಚ್ಚುಮದ್ದನ್ನು ನೋವನ್ನು ಗುರುತಿಸಿದ ಕೂಡಲೇ ಕೊಡಬೇಕು. ನೋವನ್ನು ಶಮನ ಮಾಡುವಲ್ಲಿ ಮಾರ್ಫಿನ್‌ಗಿಂತ ಮಿಗಿಲೆನಿಸಿದ ಔಷಧಿ ಇಲ್ಲ. ಅದು ನೋವನ್ನು ದೂರಮಾಡುವುದಲ್ಲದೆ ವ್ಯಾಕುಲತೆಯನ್ನು ಕಡಿಮೆ ಮಾಡುವುದು.
# ಪ್ರಥಮ ಚಿಕಿತ್ಸೆಯಲ್ಲಿ ರೋಗಿಗೆ ವಿಶ್ರಾಂತಿ ನೀಡುವುದೂ ಮಹತ್ವದ್ದು. ಹೃದಯಕ್ಕೆ ಪೆಟ್ಟು ಬಿದ್ದಾಗ ದೈಹಿಕ ಮತ್ತು ಮಾನಸಿಕವಾಗಿ ಸಂಪೂರ್ಣ ವಿಶ್ರಾಂತಿ ಅತ್ಯಗತ್ಯ. ವಿಶ್ರಾಂತಿಯಿಂದ ಹೃದಯದ ಬಡಿತ ನಿಧಾನಗೊಂಡು ಹೃದಯಕ್ಕೆ ಹೆಚ್ಚು ವಿಶ್ರಾಂತಿಯ ಸಮಯ ಲಭ್ಯವಾಗುವುದು.
# ರೋಗಿಗೆ ಆಕ್ಸಿಜನ್ ಗಾಳಿಗೆಯೊಂದನ್ನು ಕೊಟ್ಟು ರಕ್ತದ ಕಿರುಫಲಕಗಳು ಒಗ್ಗೂಡುವುದನ್ನು ತಪ್ಪಿಸಬೇಕು.
# ಕೂಡಲೇ ರೋಗಿಯನ್ನು ವೈದ್ಯರ ಬಳಿ ಕರೆದೊಯ್ದ, ರೋಗವನ್ನು ಖಚಿತಪಡಿಸಿಕೊಂಡು, ಹೃದಯದ ರಕ್ತಪರಿಚಲನವನ್ನು ಪುನರ್ ಪ್ರತಿಷ್ಠಾಪಿಸುವ ಕಾರ್ಯವನ್ನು ಕೈಗೊಳ್ಳಬೇಕು.

## ಉಲ್ಲೇಖಗಳು 
ವರ್ಗ:ವೈದ್ಯಕೀಯ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ